MALTA DIBATTITI TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 781 It-Tlieta, 23 ta' Lulju, 2002 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 781

It-Tlieta, 23 ta' Lulju, 2002

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.05 p.m.

Talba

SEDUTA NRU.

It-Tlieta, 23 ta' Lulju, 2002

WERREJ

MINUTI 1

KUNSENS 1

MISTOQSIJIET – TWEĠIBIET ORALI 1

TQEGĦID TA' KARTI 6

KSUR TA' PRIVILEĠĠ 6

ORDNIJIET TAL-ĠURNATA

ABBOZZ TA' LIĠI BIEX JEMENDA L-KOSTITUZZJONI (KUMITAT)

CONSTITUTION (AMENDMENT) BILL (COMMITTEE STAGE) 7

ABBOZZ TA' LIĠI BIEX JEMENDA L-ATT DWAR L-ELEZZJONIJIET ĠENERALI (KUMITAT U TIELET QARI))

GENERAL ELECTIONS (AMENDMENT) BILL(COMMITTEE STAGE AND THIRD READING) 10

ABBOZZ TA' LIĠI DWAR L-ISPORTS (KUMITAT)

SPORTS BILL (COMMITTEE STAGE) 19

AĠĠORNAMENT 35

MISTOQSIJIET GĦAL TWEĠIBIET ORALI IMWIEĠBA BIL-MIKTUB 40

MINUTI

Il-Minuti tas-Seduta Nru 780 li saret fit-23 ta' Lulju, 2002 ġew konfermati.

KUNSENS

THE DEPUTY SPEAKER (Onor. Michael Bonnici): Ninforma lill-Kamra li l- President ta' Malta għoġbu jagħti l-kunsens tiegħu għal:

Att Nru XIV ta' l-2002 - Att ta' l-2002 dwar is-Sigurta' fl-Ikel.

MISTOQSIJIET – TWEĠIBIET ORALI

MEPA - ATKINS REPORT

L-ONOR.

NOEL FARRUGIA staqsa lill-Ministru ta' l-Intern u l- Ambjent: B'riferenza għall-Atkins report, jista' il-Ministru jinformani x'investigazzjoni saret sabiex jitħares u jiġi rrimedjat l-periklu fuq iċ- ċittadini u t-turisti, biċ-ċaqliq tal-mini mill-pjanta oriġinali tal- proġett inkwestjoni?

Min se jerfa' ir-responsabbilta' kemm-il darba ma jiġix irrimedjat il-periklu msemmi?

ONOR.

TONIO BORG (Ministru ta' l-Intern u l-Ambjent): Ninsab informat illi l-pjanti u r-rapporti sottomessi mill-applikant fl-applikazzjoni għal Tigne` sports phase u Tigne` link road - jikkonċernaw il-fire safety, il- ventilazzjoni u d-disinn tat-triq - ġew mibgħuta mid-direttorat ta` l- ippjanar lis-civil protection department u lit-transport authority għall- kummenti tagħhom.

Dawn iż-żewġ dipartimenti aċċettaw dawn id-dokumenti iżda l-fireproofing, il-ventilazzjoni u l-illuminazzjoni tat-tunnel, fil- ħruġ tal-permess ta` żvilupp ġew ritenuti bħala materji li jridu jiġu approvati qabel ma jiġi kkummissjonat ix-xogħol tat-tunnel u allura suġġetti għall-approvazzjoni tat-transport authority.

THE DEPUTY SPEAKER: L-Onor.

Dolores Cristina, domanda supplimentari.

ONOR.

DOLORES CRISTINA: Jista' il-Ministru jgħid jekk dan ix-xogħol sarx diġa' u allura jeżistix il-periklu li qed jissemma' fid-domanda?

THE DEPUTY SPEAKER: Is-Segretarju Parlamentari.

ONOR.

GEORGE PULLICINO (Segretarju Parlamentari): Ix-xogħol għadu ma sarx u allura m'hemmx periklu.

Hawnhekk qed nitkellmu dwar applikazzjoni li saret mill-MIDI consortium għal dak li għandu x'jaqsam mal-proġett ta' Tigne`.

Fil-fatt l-Atkins report huwa rapport li għamel konsulent privat – dan ma tqabbadx min-naħa tal-gvern jew minn xi awtorita` imma tqabbad minn xi ħadd li qed joġġezzjona għall-mod kif inhu mfassal ix-xogħol - u effettivament sakemm ittieħdet id-deċiżjoni mill-bord, dan ir-rapport ma kienx għadu ngħata lill-awtorita' imma saret biss sottomissjoni verbali minħabba li meta l-konsulent ta' l-objector mar biex jagħmel l- oġġezzjonijiet tiegħu, kien diġa` skada l-perjodu stipulat fil-liġi meta dan seta' jagħmlu.

Għaldaqstant meta l-każ tela` quddiem il-bord ta' l-awtorita' ta' l- ippjanar u l-ambjent, iċ-chairman ta' l-awtorita` ħalla lill-konsulent jagħmel il-preżentazzjoni tiegħu verbali ġaladarba legalment ma setax jippreżenta dokument bil-miktub.

THE DEPUTY SPEAKER: L-Onor.

Farrugia, domanda supplimentari.

ONOR.

NOEL FARRUGIA: Huwa minnu li għalkemm l-iżviluppaturi tal-MIDI consortium iridu jagħmlu l-iżvilupp tat-tunnel u tat-toroq, it-toroq se jibqgħu għat-titlu tal-gvern?

Kemm huwa importanti li x-xogħlijiet jiġu vetted sabiex il-gvern ikun assigurat li d-drittijiet li għandu f'dak li jirrigwarda safety requirements, kemm fit-tunnels kif ukoll fit-toroq, ikunu eżerċitati, prattikati u segwiti?

THE DEPUTY SPEAKER: Il-Ministru.

ONOR.

TONIO BORG: Ħlief f'każi eċċezzjonali, it-toroq kollha, anke fil- maġġoranza ta' dawk privati, huma miftuħin għall-pubbliku.

Anzi bl-emendi li għamilna riċentement assigurajna aktar it-titlu tal-pubbliku li jeċċedi għat-toroq, ħlief f'xi estate privat fejn il-każi huma ftit.

Fil-fatt waħda mill-kondizzjonijiet biex tibni hi li jkollok sa nofs it-triq u allura fil-każ tal-maġġoranza tat-toroq fejn sar żvilupp riċenti, dawk huma proprjament tal-privat.

Ħafna minnhom huma tas-sidien li jgħixu f'dawk it-toroq jew inkella ta' dawk li jkunu ħallsu għall-expropriation li jkun għamel il-gvern for the benefit of third parties.

Pero` ġaladarba mbagħad il-gvern iwittihom u jagħmel xogħlijiet fihom, isiru pubbliċi u jista' jużahom kulħadd.

M'għandi xejn fil-file li jindika li mhux se jsir hekk ukoll f'dan il-każ, Sur President.

L-ewwelnett Atkins huwa l-isem tal-kumpannija u mhux tal-persuna li għamlet ir-rapport.

Dan ir-rapport sar minn ditta ta' konsulenza privata ta' lukanda li qed toġġezzjona għall-proġett ta' Tigne` u tal-MIDI u ma ġiex ikkummissjonat mill-gvern jew mill-Malta environment and planning authority.

Fuq il-mina m'hu se jinbeda l-ebda xogħol qabel ma jiġu kkonsidrati l-oġġezzjonijiet, jingħata l-permess mis-civil protection department, mit-transport authority u mbagħad mill-MEPA.

MEPA - ATKINS REPORT

L-ONOR.

NOEL FARRUGIA staqsa lill-Ministru għat-Turiżmu: B'riferenza għall-Atkins report, jista' il-Ministru jinformani x'investigazzjoni saret sabiex jitħares u jiġi rrimedjat il-periklu għaċ- ċittadini u t-turisti, biċ-ċaqliq tal-mini mill-pjanta oriġinali tal- proġett inkwistjoni?

Min se jerfa' r-responsabbilta' kemm-il darba ma jiġix irrimedjat il-periklu msemmi?

ONOR.

MICHAEL REFALO (Ministru għat-Turiżmu): Nitlob lill-Onor.

Interpellant jirriferi l-mistoqsija tiegħu lill-ministru responsabbli mill- awtorita' ta' l-ippjanar u l-ambjent.

FTEHIM MAL-FAO

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' il-Ministru jwieġeb mistoqsija 31375 għas-sena 1998?

Meta kien Malta d-direttur ġenerali tal-FAO?

ONOR.

NINU ZAMMIT (Ministru għall-Agrikoltura u Sajd): Id-direttur ġenerali tal-FAO kien żar Malta bejn it-12 u l-14 ta' April, 1997 meta l- istess Onor. Interpellant kien ministru tal-biedja u sajd.

Nerġa' ntenni li ma jirriżulta xejn minn imkien li seta' kien sar xi ftehim bejn il-ministeru tal-biedja u sajd u l-FAO u jekk bħala l-ministru responsabbli ta' dak iż-żmien l-Onor.

Membru għandu xi kopja tal-ftehim li qed jgħid li sar, napprezza ħafna jekk jgħaddili kopja!

THE DEPUTY SPEAKER: L-Onor.

Farrugia, domanda supplimentari.

ONOR.

NOEL FARRUGIA: Mingħajr ma nidħol f'polemika, nixtieq inkun naf kif il-Ministru qed jgħid li ma jafx b'dan ir-rapport meta kien hu stess li ġeddu meta żar il-kwartieri ġenerali tal-FAO!

THE DEPUTY SPEAKER: Il-Ministru.

ONOR.

NINU ZAMMIT: Sur President, lanqas jien ma rrid nidħol f'polemika pero' irrid ngħid li fiż-żmien indikat fil-mistoqsija oriġinali l-Onor.

Farrugia kien ministru, apparti li jaf kemm jinħela ħin biex in-nies taċ- ċivil joqogħdu jfittxu biex jippreparaw ir-risposti.

Infakkru li dawn jitħallsu mit-taxxi tal-poplu wkoll.

Ir-risposta li għandi quddiemi ġiet ippreparata minn tekniku li meta l- Onor. Farrugia kien ministru, kien ir-right-hand man tiegħu u dan qed jgħid lill-Onor.

Interpellant li jekk hu bħala ministru responsabbli dak iż-żmien għandu kopja tal-ftehim li qed jgħid li sar, japprezza ħafna jekk jgħaddihielu.

Għax safejn jaf hu u safejn naf jiena, dan il-ftehim qatt ma sar.

THE DEPUTY SPEAKER: L-Onor.

Farrugia.

ONOR.

NOEL FARRUGIA: Jiena m'iniex insemmi t-tekniċi u xi stoffa għandhom imma qed nagħmel mistoqsija speċifika.

Il-Ministru kien hu li ġedded dan il-ftehim li l-Gvern Malti kien għamel mal-FAO fl-1997 u allura għandi nifhem li għamel il-verifiki u l-analisi kollha biex ikun f'pożizzjoni li jara x'irid iġedded.

Allura kif issa qed jgħid li ma jafx bih ladarba ġeddu!

Jien anke ġejt informat mill-FAO li kienu żiedu xi $ US 8,000 biex jakkomodaw it-talba li kien ressaq il-Ministru abbażi ta' dan il-ftehim.

Għalhekk nixtieq inkun naf x'follow-up sar f'dan ir-rigward biex inkun nista' nagħmel il-verifiki tiegħi, mingħajr bl-ebda mod ma rrid naħli l-ħin tan-nies taċ-ċivil, Sur President.

THE DEPUTY SPEAKER: Il-Ministru.

ONOR.

NINU ZAMMIT: L-Onor.

Farrugia għandu dritt jgħid dak li jogħġbu u dak li jrid, pero' nerġa' ntenni li r-risposti għad-domandi parlamentari jiġu ppreparati mit-tekniċi tagħna u wara li aħna niċċekkjawhom, nirrepetu dak li huma jkunu lestew.

Issa skond ir-risposta li lestieli s-Sur George Carbone - dak iż-żmien kien ir-right-hand man ta' l-Onor.

Noel Farrugia u llum qiegħed wieħed mid-diretturi ġenerali fil-ministeru - ma jirriżulta minn imkien li kien sar xi ftehim bejn il-ministeru tal-biedja u sajd u l- FAO, aħseb u ara kemm stajt inġeddu!

Barra minn hekk, ma jidhirlix li l-Onor.

Farrugia għandu jistaqsi meta kien ġie Malta d-direttur ġenerali tal-FAO għax dak iż-żmien kien sar pranzu għand il-President tar-Repubblika u l-Onor.

Membru kien mistieden!

THE DEPUTY SPEAKER: L-Onor.

Farrugia.

ONOR.

NOEL FARRUGIA: Sur President, nerġa` ngħid li m'iniex qed nagħmel mistoqsija lid-direttur ġenerali imma lill-ministru għall-agrikoltura u sajd.

Taħt gvern preċedenti Laburista kien intlaħaq ftehim bejn il-Gvern Malti u l-FAO matul iż-żmien li Jacques Diouff kien Malta u l-Ministru Ninu Zammit dan il-ftehim irriaffermah.

Sussegwentement għal dan il-ftehim, kienu ġew numru ta' esperti biex jagħmlu rapporti fuq Malta u allura l- Ministru ma jistax jgħid li ma jafx bih dan il-ftehim.

Issa jien qed nagħmel din id-domanda biex fir-recess tas-sajf inkun nista' nanalizza dak li ħareġ minn dawn ir-rapporti ta' l-esperti u nagħmel l-istudji tiegħi fuqhom.

M'hemmx għalfejn noqogħdu nidħlu kif u x'fatta għax dawn huma fatti u jekk stess is-Sur George Carbone żbalja, ma jfissirx li l-Ministru għandu jibni fuq premessa żbaljata.

THE DEPUTY SPEAKER: Il-Ministru.

ONOR.

NINU ZAMMIT: Sur President, dan il-ftehim jeżisti biss fil- fantasija ta' moħħ l-Onor.

Farrugia għax ħadd mid-diretturi jew mid- diriġenti tal-ministeru ma jaf bih.

Jekk l-Onor.

Membru jaf li dan il- ftehim jeżisti, nitolbu jagħtini kopja.

THE DEPUTY SPEAKER: L-Onor.

Farrugia.

ONOR.

NOEL FARRUGIA: Jiġifieri l-Ministru qed jiċħad li hu għamel arranġamenti addizjonali għall-ftehim li kien intlaħaq fi żmien gvern preċedenti mal-FAO, bil-għan li jkun hemm somma vvotata ta' aktar minn $US 300,000 ħalli abbażi ta' dan il-ftehim jiġu kkummissjonati diversi rapporti dwar il-futur tal-biedja f'Malta?

THE DEPUTY SPEAKER: Il-Ministru.

ONOR.

NINU ZAMMIT: Minn dan il-ftehim li ma jeżistix tista' tagħmel miljun rapport, iżda jiena la se niċħad u lanqas se nikkonferma li jien għamilt xi tiġdid fuq ftehim li ma jeżistix.

EDUKAZZJONI – SAFAR UFFIĊJALI

L-ONOR.

NOEL FARRUGIA staqsa lill-Ministru ta' l-Edukazzjoni: B'riferenza għall-mistoqsija parlamentari 34030, jista' il-Ministru jgħid kemm mill-flus tan-nefqa tas-safar intefqet sabiex intbagħtu żgħażagħ u studenti mill-kulleġġ tal-biedja sabiex jitħarrġu fuq produzzjoni agrikola organika?

ONOR.

LOUIS GALEA (Ministru ta' l-Edukazzjoni): Informat li peress li l- mistoqsija parlamentari kienet tittratta nefqa fuq safar ministerjali u dipartimentali, din ma kenitx tinkludi l-programmi varji segwiti mill- istudenti.

Informat ukoll li bejn Jannar u Mejju, l-istudenti tal-kulleġġ agrikolu kellhom opportunita` ta' tliet skambji-korsijiet barra minn Malta.

Wieħed minnhom kien kors dwar id-dwieli fil-collegio di agricoltura Rosalini.

Dan il-kors kien jinkludi l-produzzjoni agrikola tad-dwieli.

Programm ieħor kien fi Brietel college of agriculture, li kien jinkludi prattika flimkien ma' studenti Franċiżi f'ażjendi differenti, fosthom xi wħud li jipprattikaw l-agrikoltura organika.

La l-ministeru u lanqas id-diviżjoni ta' l-edukazzjoni ma ġew involuti fi spejjeż biex sar dan it-taħriġ.

THE DEPUTY SPEAKER: L-Onor.

Farrugia, domanda supplimentari.

ONOR.

NOEL FARRUGIA: Hemm il-ħsieb li korsijiet simili jiġu estiżi għal dak li jirrigwarda l-iżvilupp rurali?

THE DEPUTY SPEAKER: Il-Ministru.

ONOR.

LOUIS GALEA: Fejn si tratta ta' taħriġ u studji li għandhom x'jaqsmu ma' xjenza agrikola u vokazzjonijiet u snajja' f'dan il-kamp, il- ħsieb huwa li fejn ikun possibbli jsiru skambji ta' studenti b'esperjenza diretta u anke taħriġ għal għalliema Maltin u għalliema barranin.

THE DEPUTY SPEAKER: Il-Kap ta' l-Oppożizzjoni.

ONOR.

ALFRED SANT (Kap ta' l-Oppożizzjoni): Jista' il-Ministru jispjega kif jitmexxa' il-kulleġġ agrikolu?

Kif jitqassmu l-kompetenzi bejn il- ministeru ta' l-edukazzjoni u l-ministeru tal-biedja u kif jiġu rranġati l- kurrikulu u l-istrateġija tal-kulleġġ?

THE DEPUTY SPEAKER: Il-Ministru.

ONOR.

LOUIS GALEA: Il-kulleġġ tal-biedja huwa skola oħra tad-diviżjoni ta' l-edukazzjoni u għandu l-istess status bħalma għandhom l-iskejjel l- oħra kollha tad-diviżjoni.

Filwaqt li f'din l-iskola isir xogħol ta' ċerta utilita', li tiġbed lejha numru ta' żgħażagħ li altrimenti jistgħu jsibu diffikulta' kif ikomplu ċerta esperjenza edukattiva, din it-tifsila ftit speċjalizzata mhijiex it- tip ta' taħriġ li l-pajjiż verament għandu bżonn.

Huwa għalhekk li bħalissa għandna working group - magħmul minn nies tal-ministeru għall-agrikoltura u mill-kulleġġ ta' l-arti, xjenza u teknoloġija – li b'konsultazzjoni ma' nies barra minn Malta, qegħdin ifasslu t-tifsila ta' l-istitut ta' l-agri- kummerċ.

Nittamaw li l-proposti jkunu konklużi tul din is-sena biex kemm jista' jkun kmieni s-sena d-dieħla, l-institute of agri-business studies ikun jista' jitwaqqaf u joffri firxa ta' korsijiet fid-diversi dixxiplini li għandna bżonn biex ikollna nies imħarrġa f'livelli differenti ħalli jsostnu l- katina ta' produzzjoni ta' l-ikel kif ukoll jissorveljaw il-kwalita` meħtieġa fid-diversita` tal-prodotti kkonsmati f'Malta.

ONOR.

ALFRED SANT: Inkun korrett meta ngħid li kif inhu organizzat bħalissa, il-kulleġġ tal-biedja m'għandux entita` ġuridika?

Kemm huwa veru li dan il-kulleġġ m'għandux bord li jmexxih?

Kemm huwa veru li l-istrutturi ta' kontroll fuqu ġejjin mill-ministeru ta' l-edukazzjoni, b'mod ftit jew wisq superfiċjali, tant li l-akkuża hi illi dan il-kulleġġ huwa aktar dedikat lejn l-allevament tal-qtates milli lejn affarijiet oħra bħala skola!?

Ma jidhirlux il-Ministru li qed inkunu ftit mgħaġġla biex nittimbraw il- kulleġġ tal-biedja bħala agri-business?

Ma jkunx aktar importanti li l- ewwelnett nikkonċentraw fuq it-teknoloġija tal-biedja, kif adatta għal Malta, aktar milli nippruvaw ngħaddu minnufih għall-kunċett ta' business?

THE DEPUTY SPEAKER: Il-Ministru.

ONOR.

LOUIS GALEA: Nerġa' ngħid li l-iskola hija skola bħall-iskejjel l- oħra għalkemm l-istatus ta' l-iskejjel kollha huwa ftit ambigwu.

(Interruzzjonijiet) Imma għax l-institute for tourism studies huwa mwaqqaf apposta għal dak l-iskop, mentri din hija skola tad-diviżjoni ta' l- edukazzjoni li teknikament ġiet imsejħa kulleġġ tal-biedja.

Din għandha kap li jintgħażel bil-proċeduri normali, kif normalment jintgħażlu kapijiet ta' skejjel oħra, b'sejħa tal-public service commission u hemm ukoll il-kunsill skolastiku li bħala tali sal-lum mhuwiex upfront.

Pero' nemmen li dan il-kulleġġ għandu jissejjaħ agri-business għax meta qed nitkellmu fuq istitut li se jitwaqqaf fi ħdan il-kulleġġ vokazzjonali, qegħdin nitkellmu fuq tagħlim u taħriġ li jibda mill-iċken livell u jibqa' tiela sa level 5.

M'aħniex qed nimmiraw li nitilgħu f'level 5 f'sena, tnejn jew tlieta.

Fl-universita' diġa' jagħmlu xogħol ta' level 4 u level 5, għalkemm għad irid jiġi eżaminat mill-working group li semmejt kemm ix- xogħol huwa eżattament minsuġ mal-bżonnijiet li għandu l-pajjiż.

Il-ħsieb hu li nikkonsidraw li nirrazzjonalizzaw sew ir-riżorsi umani li għandna kif ukoll il-faċilitajiet tad-diversita' ta' korsijiet li jista' jkun hawn, inkluż dak li qed isir fl-universita'.

Irridu naraw kif se norbtu dak li qed isir fl-universita' - li teknikament huwa ta' livell 4 u livell 5 - ma' dak li żgur jista' jsir mill-kulleġġ li jkun ta' livell 1, 2 u jista' jitla' sa 3.

Issa mbagħad irridu naraw kif se noħolqu l-agganċ bejn it-tnejn.

Irridu naraw jekk l-istituti jibqgħux biċċa fil-kulleġġ u biċċa fl-universita', jew inkella jkunx aħjar li l-istitut ta' l-agri- business ikun istitut li jista' jassumi r-responsabbilta' għar-range kollha tal-kompetenzi meħtieġa.

Din hija xi ħaġa li għad irridu nitgħallmuha u naraw ukoll il-feasibility tagħha, Sur President.

Qed ngħid li dan għandu jissejjaħ agri-business għax fil-fatt fil-pajjiż diġa' hawn ċerti elementi ta' produzzjoni li huma ta' ċerta raffinatura relattivament differenti minn dik li aħna mdorrijin biha.

M'humiex se jiġu ttraskurati l-iżviluppi tal-ħiliet l-aktar bażiċi għax dawk isiru fl-ewwel livell minn studenti illi jkollhom dik ix-xeħta partikolari u jkollhom il- kwalifiki ta' edukazzjoni bażika li tinduċihom li jistgħu jilħqu l-livelli ta' dak il-kors mingħajr ma wieħed jagħlqilhom l-opportunitajiet li jekk jissodisfaw ir-rekwiżiti ta' l-ewwel livell - li huma prattikament dak li nagħmlu llum fl-iskola tal-biedja - ikunu jistgħu jipproċedu għat-tieni livell, fejn jidħlu għal affarijiet fejn ikollhom skills ta' ċertu mmaniġġjar tat-tieni livell u anke jistgħu jimxu aktar 'il quddiem.

THE DEPUTY SPEAKER: Grazzi.

Il-ħin tal-mistoqsijiet għadda.

Ngħaddu għal Tqegħid ta' Karti.

Il-Ministru Ċensu Galea.

TQEGĦID TA' KARTI

ONOR.

ĊENSU GALEA (Ministru għat-Trasport u Komunikazzjoni): Sur President, f'isem il-Ministru ta' l-Intern u l-Ambjent inqiegħed fuq il- Mejda tal-Kamra:

Tagħrif dwar bordijiet fi ħdan id-dipartimenti li jaqgħu taħt id- dekasteru tal-ministeru ta' l-intern u l-ambjent, bi tweġiba għall- mistoqsija parlamentari 34995.

THE DEPUTY SPEAKER: Grazzi.

L-Onor.

Anglu Farrugia.

KSUR TA' PRIVILEĠĠ

ONOR.

ANĠLU FARRUGIA: Proprju fir-rappurtaġġ tal-PBS tas-seduta ta' dalgħodu, dan l-istazzjon irrapporta lill-kelliema li tkellmu dwar l-atti li għandna quddiemna dwar l-elezzjonijiet ġenerali u l-Kostituzzjoni, u jien ma ġejtx covered mill-PBS għal dak kollu li għedt fid-dibattitu ta' dalgħodu, qiegħed inqajjem ksur ta' privileġġ f'dan is-sens.

THE DEPUTY SPEAKER: Grazzi.

Stqarrijiet Ministerjali?

Mozzjonijiet?

Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI BIEX JEMENDA L-KOSTITUZZJONI

CONSTITUTION (AMENDMENT) BILL

L-Ordni għall-Kumitat ġie moqri.

FIL-KUMITAT

L-Onor.

Michael Bonnici, President tal-Kumitati, jippresjedi.

Klawsola 2 – Emenda ta' l-artikolu 57 tal-Kostituzzjoni.

Clause 2 - Amendment of article 57 of the Constitution.

THE CHAIRMAN: Il-Ministru Gatt.

ONOR.

AUSTIN GATT: Dan l-abbozz ta' liġi jikkonsisti fi klawsola waħda li se temenda l-artiklu 57 tal-Kostituzzjoni, u speċifikament dik il-parti li tipprovdi l-kwalifiki tar-residenza.

L-artiklu preżenti 57 tal-liġi, prattikament jitratta dwar il-kwalifiki u l-iskwalifiki ta' persuna li tiġi reġistrata fir-reġistru elettorali ta' pajjiżna għal skopijiet ta' votazzjoni u jgħid li biex persuna tagħmel dan, trid tkun ċittadin Malti, trid tkun għalqet l-eta` ta' 18-il sena, trid tkun residenti f'Malta u li fit-18-il xahar preċedenti għar-reġistrazzjoni tagħha tkun għaddiet f'Malta mill-inqas sitt xhur.

L-uniċi żewġ eċċezzjonijiet, bil-proviso ta' dak l-artiklu, li hemm għal dan il-perijodu ta' sitt xhur fl-aħħar 18-il xahar huma għal min hu fis- servizz pubbliku u jintbagħat biex iservi barra minn Malta, bħall- ambaxxaturi, u għal min hu parti minn forza dixxiplinata.

Din it-tieni parti kienet daħlet fl-1964, minħabba li r-reġimenti Maltin kienu għadhom jiffurmaw parti mill-forza armata Ingliża u kienu anke jservu barra minn Malta.

L-emenda li qiegħda tiġi proposta hawnhekk hija fis-sens li nkabbru, taħt ċerti kundizzjonijiet, il-kategoriji ta' nies li jkunu eċċezzjoni għar- regola ta' residenza ta' sitt xhur fl-aħħar 18-il xahar mir-reġistrazzjoni.

Qegħdin ngħidu li l-kategoriji preżenti, u ċioe` ta' min jaħdem fis- servizz pubbliku u ta' min ikun parti f'forza dixxiplinata, għandhom jiġu estiżi għall-kategoriji li se nsemmi:

1) min ikun qiegħed jaħdem "barra minn Malta, fl-interess ta' xi Awtorita`, Korporazzjoni jew Aġenzija jew bħala impjegat tagħha", u liema awtorita`, korporazzjoni jew aġenzija "tkun imwaqqfa skond il-liġi jew ta' xi kumpannija jew soċjeta` li fiha l-Gvern ta' Malta ikun l-azzjonist parteċipattiv maġġoritarju".

L-ewwel kategorija ta' nies li qegħdin nipproponu li jiġu eżentati huma dawk li qegħdin jaħdmu barra minn Malta fl-interess ta' jew huma impjegati ta' xi awtorita`, korporazzjoni jew aġenzija mwaqqfa b'liġi, bħal per eżempju l-Enemalta u l-Malta Drydocks, jew inkella huma impjegati ta' xi soċjeta` Ii minnha l-gvern Malti għandu mill-inqas 51%, bħal per eżempju l- Air Malta.

Qegħdin ngħidu li dawn, għalkemm m'humiex fis-servizz pubbliku, pero' huma fis-servizz pubbliku estiż, u għalhekk għandhom igawdu mill- istess protezzjoni li teżisti llum għall-impjegati tas-servizz pubbliku.

It-tieni kategorija hija din:

2) dawk li qegħdin jagħtu s-servizz tagħhom barra minn Malta jew huma impjegati "f'xi korp internazzjonali li Malta tkun membru fih", jew inkella huma nomini tal-gvern Malti u qegħdin iservu barra minn Malta.

Il-każijiet hawnhekk jistgħu jkun varji, minn imħallef fil-Qorti Internazzjonali f'The Hague għal imħallef fi Strasbourg, rappreżentant ta' Malta fl-ILO jew fl-FAO u impjegat fil-Council of Europe.

Again, dawn huma estensjonijiet ġodda ta' kif jaħdem il-gvern u allura qegħdin nikkunsidraw dawn il-karigi bħala servizz pubbliku ukoll.

It-tielet kategorija ta' nies li qegħdin nipproponu li jiġu eżentati huma: 3) dawk li qegħdin jagħtu s-servizz tagħhom barra minn Malta, fl-interess ta' jew impjegati ta' persuni, soċjetajiet jew kumpanniji li jkunu reġistrati taħt xi liġi f'Malta.

Qegħdin ngħidu li bħalma qegħdin nipproponu li neżentaw prattikament lil kull min jagħti sehmu fis-servizz pubbliku jew fis-servizz pubbliku estiż, din l-istess estensjoni għandha tapplika għal min jintbagħat barra minn Malta mill-employer tiegħu.

Ma naraw l-ebda raġuni għaliex għandna niddistingwu bejn is-servizz pubbliku u s-servizz privat f'kumpannija reġistrata f'pajjiżna.

Fir-raba' kategorija, u ngħid mill-ewwel li hawnhekk jidher li hemm oġġezzjonijiet kbar min-naħa ta' l-oppożizzjoni, li lanqas biss ġew spjegati fl-istadju tat-Tieni Qari, qegħdin nipproponu li neżentaw lil:

4) dawk li qegħdin jagħtu s-servizz tagħhom barra minn Malta f'xi "organizzazzjoni volontarja, reliġjuża jew ta' karita` mwaqqfa f'Malta".

Hawnhekk irridu nkopru lil dawk li b'sens ta' solidarjeta` u ta' karita`, imorru jgħinu lil min hu inqas vantaġġjat minna jagħtu s-servizz tagħhom fost persuni li qegħdin ibatu, fost komunitajiet li għandhom bżonn mhux biss ta' għajnuna finanzjarja imma anke ta' għajnuna reliġjuża u umanitarja.

Jidhrilna li min jagħmel dan il-ġest nobbli m'għandux jitlef id-dritt tal-vot.

Qegħdin nipproponu wkoll li l-istess eżenzjoni tiġi estiża għal:

5) dawk li qegħdin barra minn Malta għal kura medika; u

6) dawk li qegħdin barra minn Malta fuq kors ta' studji.

tiġi estiża għal min qiegħed barra minn Malta minħabba kura medika jew inkella minħabba li qed isegwi xi kors ta' studju.

L-għan prinċipali ta' klawsola 2 huwa li l-eżenzjoni li teżisti llum fil-liġi tagħna, liema eżenzjoni hija limitata ħafna, tiġi estiża għal kulmin huwa residenti f'Malta, pero` għar-raġunijiet li għadni kif semmejt.

Qed ngħidu wkoll li din l-eżenzjoni tapplika wkoll għall-konjuġi kif ukoll għat-tfal minuri tagħhom għax sal-lum għadha teżisti l-anomalija li filwaqt li, per eżempju, ambaxxatur jew first secretary f'ambaxxata huwa kopert bl-eżenzjoni tal- liġi, il-konjuġi tiegħu jew tagħha m'humiex koperti b'din l-eżenzjoni bil- konsegwenza li jinqatagħlhom id-dritt tal-vot.

Sur President, aħna qed nagħmlu wkoll ċerti kawteli għal dawn l- eżenzjonijiet.

Per eżempju, dawn l-eżenzjonijiet japplikaw biss jekk wieħed ikun diġa' reġistrat, jiġifieri persuna li llum ma tidhirx fir- reġistru elettorali u li bis-saħħa ta' wieħed minn dawn l-artikli jista' jkun li tikkwalifika għall-eżenzjoni m'hijiex se taqa' taħt l-ambitu` tal- liġi għax biex tiskatta l-eżenzjoni, il-persuna trid tkun diġa' kienet reġistrata, ħlief fil-każ ta' wild li jagħlaq it-18-il sena waqt li jkun qiegħed barra minn Malta.

Jekk persuna li tkun reġistrata u li għandha d- dritt tal-vot tiġi nominata fuq xi korp internazzjonali tal-gvern barra minn Malta, malli din il-persuna tmur tgħix barra minn Malta, tibda tgawdi minn din l-eżenzjoni.

Ta' min jgħid ukoll li bis-saħħa ta' din il- klawsola, il-mara u t-tfal ta' min jikkwalifika għal din l-eżenzjoni se jibdew igawdu minn din l-eżenzjoni huma wkoll, anke f'każ li, kif għedt diġa', xi wild minnhom jagħlaq 18-il sena waqt li jkun qed jgħix barra minn Malta.

Sur President, klawsola 2 qed tagħmilha ċara li l-Parlament jista' jirregola l-metodu ta' kif issir ir-reġistrazzjoni tan-nies li japplikaw għal din l-eżenzjoni b'liġi.

Il-ħsieb huwa li jkun hemm reġistru amministrat mill-Kummissjoni Elettorali fejn kulmin japplika għal din l- eżenzjoni jiġi reġistrat fih.

Din il-klawsola tkompli tgħid illi l- Kummissjoni Elettorali tista' tipproponi kriterji sabiex wieħed ikun jiddefinixxi aħjar x'inhi, per eżempju, kura medika, korsijiet ta' studju, x'dokumenti wieħed għandu jissottometti u x'verifikazzjonijiet għandhom isiru, u għalkemm dawn ir-regolamenti għandhom isiru mill-Kummissjoni Elettorali, qabel ma jiġu in vigore jridu jiġu approvati mill-Parlament.

Aħna ħassejna l-bżonn li nirrivedu l-pożizzjoni li ħa dan il-Parlament fl- 1964, u fil-fatt dawn li qed insemmi m'huma xejn ħlief estensjoni tad- drittijiet eżistenti, liema estensjoni jidhrilna li hija ġustifikata.

Biex inkun poġġejt il-fatti kollha quddiem dan il-Parlament, irrid ngħid li matul id-diskussjonijiet li saru fuq dan l-abbozz ta' liġi ż-żewġ partiti politiċi qablu f'kollox ħlief fuq paragrafu (f) ta' subartiklu (2) t'artiklu 57 kif propost fi klawsola 2, għax il-partit Laburista ma qabilx li dawk li jkunu barra minn Malta minħabba li jkunu qed jagħmlu xi xogħol volontarju għandhom igawdu minn din l-eżenzjoni wkoll, u għalhekk id- dokument li ġie ffirmat miż-żewġ partiti politiċi jinkludi biss dak li kien hemm qbil dwaru, jiġifieri l-eżenzjoni għall-organizzazzjonijiet volontarji, reliġjużi jew ta' karita` mwaqqfa f'Malta m'hijiex inkluża f'dan id-dokument.

Madanakollu aħna jidhrilna li m'għandniex niddiskriminaw kontra min ikun qiegħed barra minn Malta minħabba li jkun qed jagħmel xi xogħol volontarju u nħossu li hekk kif għandu jikkwalifika għal din l-eżenzjoni min jagħti s-servizz tiegħu bi ħlas barra minn Malta, hekk ukoll, anzi iktar u iktar, għandu jikkwalifika għal din l-eżenzjoni min jagħti s-servizz tiegħu bla ħlas barra minn Malta.

THE CHAIRMAN: Grazzi.

Iktar rimarki, jekk jogħġobkom?

(Onor. Membri: No) Il-Ministru.

ONOR.

AUSTIN GATT: Sur President, ġaladarba m'hawnx iktar rimarki, nerġa' ntenni dak li qal il-Prim Ministru qabel.

Bi spirtu li nipprovaw naslu u li kemm jista' jkun nimxu 'l quddiem flimkien, lanqas jekk mhux bil- passi kollha li tixtieq din in-naħa imma bil-passi li niftehmu fuqhom, se nerġa' ntenni l-offerta li għamel il-Prim Ministru dalgħodu, ċioe` li jekk paragrafu (f) huwa daqstant oġġezzjonabbli għall-membri tan-naħa l-oħra u jekk dawn isibuha tant diffiċli biex iniżżluha li min imur jagħti s- solidarjeta` tiegħu barra minn Malta għandu jibqgħalu d-dritt tal-vot imma jidhrilhom li lil dawn in-nies għandna naqtgħulhom id-dritt tal-vot, il- gvern huwa lest li jirtira dan il-paragrafu, allavolja aħna jidhrilna li huwa diskriminatorju li l-gvern jagħmel dan.

THE CHAIRMAN: Iktar rimarki, jekk jogħġobkom?

Il-Prim Ministru.

ONOR.

EDDIE FENECH ADAMI: Sur President, il-pożizzjoni ta' l- oppożizzjoni hi li jekk stess neliminaw paragrafu (f), hija xorta waħda m'hijiex disposta li tivvota favur l-emendi l-oħra li qbilna fuqhom.

(Onor. Membri: No) Il- mistoqsija hi klawsola 2.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 2 għaddiet u ġiet ordnata biex issir parti mill-abbozz ta' liġi.

Klawsola 1 u t-Titolu għaddew u ġew ordnati biex isiru parti mill-abbozz ta' liġi.

THE DEPUTY SPEAKER: Il-Ministru.

ONOR.

AUSTIN GATT: Sur President, nirrapporta l-abbozz ta' liġi mgħoddi mingħajr emendi.

ABBOZZ TA' LIĠI BIEX JEMENDA L-ATT DWAR L-ELEZZJONIJIET ĠENERALI

GENERAL ELECTIONS (AMENDMENT) BILL

L-ordni għal Kumitat ġie moqri.

FIL-KUMITAT

L-Onor.

Michael Bonnici, President tal-Kumitati, jippresjedi.

Klawsola 2 - Emenda ta' l-artikolu 2 ta' l-Att prinċipali.

Clause 2 - Amendment of article 2 of the principal Act.

THE CHAIRMAN: Il-Ministru.

ONOR.

AUSTIN GATT: Biex nevitaw l-ekwivoċi, se nagħmel tifsira qasira ħafna ta' dan l-abbozz ta' liġi.

Il-klawsoli kollha ta' dan l-abbozz ta' liġi, ħlief għal klawsola 5, li għandha numru ta' subklawsoli li jirriferu għall-Abbozz ta' liġi biex jemenda l-Kostituzzjoni - liema abbozz ta' liġi ovvjament m'huwiex se jgħaddi u allura klawsola 5 se jkollha tiġi rtirata - u għal paragrafu (b) t'artiklu 112 kif propost fi klawsola 30, huma kkopjati mid-draft bill li ssottomettiet l-oppożizzjoni, u qed ngħid dan biex inkunu ċari.

Ħlief għal klawsola 5 u għal paragrafu (b) ta' klawsola 30, il-klawsoli kollha ta' dan l-abbozz ta' liġi huma kollha kkopjati mid-draft bill li għamlet l- oppożizzjoni, liema draft bill jirrifletti l-qbil li kien hemm bejn iż-żewġ partiti politiċi.

Dan qed ngħidu biex inkunu ċari dwar min ippropona dawn il-klawsoli ħalli, per eżempju, ma jkunx hawn min jaħseb li klawsola 2 hija vvintata mill-gvern.

Klawsola 2 hija kopja - m'iniex se ngħid li hija kkopjata verbatim għax ikun hemm stili differenti ta' drafting - ta' dak li ġie maqbul bejn il-partiti politiċi.

Fil-fatt il-bażi tal-ħidma ta' dan l- abbozz ta' liġi kien id-draft bill li ffirmat u ssottomettiet l- oppożizzjoni

Klawsola 2 qed tbiddel uħud mid-definizzjonijiet, bħal per eżempju, id- definizzjoni ta' "ballot box", ta' "official mark" u ta' "polling place".

THE CHAIRMAN: Iktar rimarki?

(Onor. Membri: No) Il-mistoqsija hi klawsola 2.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 3 - Emenda ta' l-artikolu 7 ta' l-Att prinċipali.

Clause 3 - Amendment of article 7 of the principal Act.

THE CHAIRMAN: Il-Ministru.

ONOR.

AUSTIN GATT: Sur President, klawsola 3 hija klawsola oħra li hija kopja eżatta ta' dak li ġie propost mill-oppożizzjoni permezz tad-draft bill li ressqet, liema draft bill ġie ffirmat mill-Membri kollha ta' l- oppożizzjoni, u din il-klawsola qiegħda tiddefinixxi xi ftit aħjar x'inhuma d-doveri tal-Kummissjoni Elettorali.

THE CHAIRMAN: Iktar rimarki?

(Onor. Membri: No) Il-mistoqsija hi klawsola 3.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 3 għaddiet u ġiet ordnata biex issir parti mill-abbozz ta' liġi.

Klawsola 4 - Emenda ta' l-artikolu 10 ta' l-Att prinċipali.

Clause 4 - Amendment of article 10 of the principal Act.

THE CHAIRMAN: Il-Ministru.

ONOR.

AUSTIN GATT: Sur President, għal darb'oħra klawsola 4 hija kkopjata kelma b'kelma mill-proposta li saret fid-draft bill li kif għedt diġa', ġie iffirmat mill-Membri kollha ta' l-oppożizzjoni u ppreżentat minnhom stess.

Din il-klawsola qed temenda artiklu 10 ta' l-Att prinċipali u tittratta dwar id-delegati tal-partiti politiċi.

THE CHAIRMAN: Iktar rimarki?

(Onor. Membri: No) Il-mistoqsija hi klawsola 4.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 4 għaddiet u ġiet ordnata biex issir parti mill-abbozz ta' liġi.

Klawsola 5 - Emenda ta' l-artikolu 21 ta' l-Att prinċipali.

Clause 5 - Amendment of article 20 of the principal Act.

THE CHAIRMAN: Il-Ministru.

ONOR.

AUSTIN GATT: Sur President, klawsola 5 hija konsegwenzjali għall- emendi li hemm proposti għall-Kostituzzjoni.

THE CHAIRMAN: Iktar rimarki, jekk jogħġobkom?

(Onor. Membri: No) Il- mistoqsija hi klawsola 5.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 5 għaddiet u ġiet ordnata biex issir parti mill-abbozz ta' liġi.

Klawsola 6 - Emenda ta' l-artikolu 26 ta' l-Att prinċipali.

Clause 6 - Amendment of article 20 of the principal Act.

THE CHAIRMAN: Il-Ministru.

ONOR.

AUSTIN GATT: Sur President, klawsola 6 hija kopja eżatta ta' dak li ġie propost mill-grupp parlamentari Laburista fid-draft bill li ffirma u ssottometta f'dan il-Parlament.

Din il-klawsola qed temenda artiklu 26 ta' l-Att prinċipali, liema artiklu jistabilixxi l-informazzjoni li għandha tagħti l-Kummissjoni Elettorali.

(Onor. Membri: No) Il- mistoqsija hi klawsola 6.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 6 għaddiet u ġiet ordnata biex issir parti mill-abbozz ta' liġi.

Klawsola 7 - Emenda ta' l-artikolu 38 ta' l-Att prinċipali.

Clause 7 - Amendment of article 38 of the principal Act.

THE CHAIRMAN: Il-Ministru.

ONOR.

AUSTIN GATT: Sur President, klawsola 7 hija proposta mill-partit Laburista permezz tad-draft bill li huwa ffirma u ppreżenta.

Din il-klawsola qed temenda artiklu 38 ta' l-Att prinċipali u tikkonċerna l- appelli fil-każ ta' kanċellazzjoni mir-reġistru.

(Onor. Membri: No) Il- mistoqsija hi klawsola 7.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 7 għaddiet u ġiet ordnata biex issir parti mill-abbozz ta' liġi.

Klawsola 8 - Emenda ta' l-artikolu 49 ta' l-Att prinċipali.

Clause 8 - Amendment of article 49 of the principal Act.

THE CHAIRMAN: Il-Ministru.

ONOR.

AUSTIN GATT: Sur President, klawsola 8 hija riproduzzjoni oħra mill-proposta li saret mill-grupp parlamentari Laburista u li ġiet iffirmata mill-Membri kollha ta' dan il-grupp parlamentari.

Din il-klawsola qed temenda artiklu 49 u tirrigwarda l-format tal-ballot paper.

THE CHAIRMAN: Iktar rimarki, jekk jogħġobkom?

(Onor. Membri: No) Il- mistoqsija hi klawsola 8.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 8 għaddiet u ġiet ordnata biex issir parti mill-abbozz ta' liġi.

Klawsola 9 - Emenda ta' l-artikolu 51 ta' l-Att prinċipali.

Clause 9 - Amendment of article 51 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 9 hija wkoll riproduzzjoni mid-draft bill li ġie maqbul u ffirmat mill-grupp parlamentari kollu Laburista.

Din il-klawsola tikkonċerna n-nomini tal-kandidati.

(Onor. Membri: No) Il- mistoqsija hi klawsola 9.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 9 għaddiet u ġiet ordnata biex issir parti mill-abbozz ta' liġi.

Klawsola 10 - Emenda ta' l-artiklu 57 ta' l-Att prinċipali.

Clause 10 - Amendment of article 57 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 10 hija wkoll meħuda kelma b'kelma mid-draft bill li ġie sottomess mill-partit Laburista u qed temenda l-artiklu 57, li jittratta dwar in-nomina ta' l-assistant commissioners.

(Onor. Membri: No) Il- mistoqsija hi klawsola 10.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 10 għaddiet u ġiet ordnata biex issir parti mill-abbozz ta' liġi.

Klawsola 11 - Emenda ta' l-artikolu 58 ta' l-Att prinċipali.

Clause 11 - Amendment of article 58 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 11 hija kopja oħra mid-draft bill iffirmat u sottomess mill-partit Laburista, qed temenda artiklu 58 u tirrigwarda l- pubblikazzjonijiet ta' l-ismijiet ta' l-assistant commissioners.

THE CHAIRMAN: Iktar rimarki, jekk jogħġobkom?

(Onor. Membri: No) Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 11 għaddiet u ġiet ordnata biex issir parti mill-abbozz ta' liġi.

Klawsola 12 - Emenda ta' l-artikolu 59 ta' l-Att prinċipali.

Clause 12 - Amendment of article 59 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 12 hija wkoll meħuda mid-draft bill sottomess mill-partit Laburista f'dan il-Parlament, u għalhekk suppost li l- membri ta' l-oppożizzjoni jaqblu magħha.

Din il-klawsola qed temenda artiklu 59 ta' l-Att prinċipali, li jirrigwarda l-objections għall-assistant commissioners.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 12 għaddiet u ġiet ordnata biex issir parti mill-abbozz ta' liġi.

Klawsola 13 - Emenda ta' l-artikolu 61 ta' l-Att prinċipali.

Clause 13 - Amendment of article 61 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 13, li hija wkoll meħuda mid-draft bill li ġie sottomess f'dan il-Parlament b'mozzjoni ffirmata mill-Membri kollha ta' l-oppożizzjoni, tittratta dwar il-ħatra ta' aġenti tal-partiti politiċi.

(Onor. Membri: No) Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 13 għaddiet u ġiet ordnata biex issir parti mill-abbozz ta' liġi.

Klawsola 14 - Emenda ta' l-artikolu 61A ta' l-Att prinċipali.

Clause 14 - Amendment of article 61A of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 14, li hija wkoll meħuda mid-draft bill sottomess mill-partit Laburista, qed temenda artiklu 61A ta' l-Att prinċipali u tittratta dwar l-aġenti distrettwali.

(Onor. Membri: No) Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 14 għaddiet u ġiet ordnata biex issir parti mill-abbozz ta' liġi.

Klawsola 15 - Emenda ta' l-artikolu 62 ta' l-Att prinċipali.

Clause 15 - Amendment of article 62 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 15, li hija wkoll meħuda mid-draft bill sottomess mill-partit Laburista, qed temenda artiklu 62 ta' l-Att prinċipali u titkellem dwar il-persuni li jiġu misjuba ħatja ta' corrupt practices.

THE CHAIRMAN: Iktar rimarki, jekk jogħġobkom?

Il-mistoqsija hi klawsola 15.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 15 għaddiet u ġiet ordnata biex issir parti mill-abbozz ta' liġi.

Klawsola 16 - Emenda ta' l-artikolu 63 ta' l-Att prinċipali.

Clause 16 - Amendment of article 63 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 16, li hija wkoll meħuda mid-draft bill imqiegħda fuq il-Mejda tal-Kamra mill-partit Laburista, qed temenda artiklu 63 u titkellem dwar l-identifikazzjoni ta' l-aġenti.

(Onor. Membri: No) Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 16 għaddiet u ġiet ordnata biex issir parti mill-abbozz ta' liġi.

Klawsola 17 - Emenda ta' l-artikolu 64 ta' l-Att prinċipali.

Clause 17 - Amendment of article 64 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 17 hija wkoll meħuda mid-draft bill maqbul u sottomess mill-partit Laburista f'dan il-Parlament u qed temenda artiklu 64, li jittratta dwar il-polling places u l-polling dates.

(Onor. Membri: No) Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 17għaddiet u ġiet ordnata biex issir parti mill-abbozz ta' liġi.

Klawsola 18 - Emenda ta' l-artikolu 68 ta' l-Att prinċipali.

Clause 18 - Amendment of article 68 of the principal Act.

THE CHAIRMAN: Il-Ministru.

ONOR.

AUSTIN GATT: Klawsola 18, li hija wkoll meħuda mid-draft bill li ġie ffirmat u sottomess mill-partit Laburista, qed temenda artiklu 68 f'dak li għandu x'jaqsam mal-polling booths u l-voting compartments.

THE CHAIRMAN: Hawn rimarki?

(Onor. Membri: No) Il-mistoqsija hija klawsola 18.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 18 għaddiet u ġiet ordnata biex issir parti mill-Abbozz ta' Liġi.

Klawsola 19 – Emenda ta' l-artikolu 78 ta' l-Att prinċipali.

Clause 19 - Amendment of article 78 of the principal Act.

ONOR.

AUSTIN GATT: Din il-klawsola li hija meħuda mid-draft bill sottomess mill-partit Laburista f'dan il-Parlament temenda l-artiklu 78 li jirregola meta għandha tingħalaq il-votazzjoni.

THE CHAIRMAN: Hawn rimarki?

(Onor. Membri: No) Il-mistoqsija hija klawsola 19.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 19 għaddiet u ġiet ordnata biex issir parti mill-Abbozz ta' Liġi.

Klawsola 20 – Emenda ta' l-artikolu 86 ta' l-Att prinċipali.

Clause 20 – Amendment of article 86 of the principal Act.

ONOR.

AUSTIN GATT: Din il-klawsola wkoll hija meħuda mid-draft bill sottomess f'dan il-Parlament mill-partit Laburista u temenda l-artiklu 86 tal-liġi prinċipali li titkellem dwar tbagħbis mal-kaxxi tal-voti.

THE CHAIRMAN: Hawn aktar rimarki?

(Onor. Membri: No) Il-mistoqsija hija klawsola 20.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 20 għaddiet u ġiet ordnata biex issir parti mill-Abbozz ta' Liġi.

Klawsola 21 – Emenda ta' l-artikolu 87 ta' l-Att prinċipali.

Clause 21 - Amendment of article 87 of the principal Act.

ONOR.

AUSTIN GATT: Klawsola 21 hija meħuda mid-draft bill sottomess mill- partit Laburista u temenda artiklu 87 li jitkellem dwar min igħodd il-voti.

THE CHAIRMAN: Hawn rimarki?

(Onor. Membri: No) Il-mistoqsija hija klawsola 21.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 21 għaddiet u ġiet ordnata biex issir parti mill-Abbozz ta' Liġi.

Klawsola 22 – Emenda ta' l-artikolu 89 ta' l-Att prinċipali.

Clause 22 - Amendment of article 89 of the principal Act.

ONOR.

AUSTIN GATT: Din il-klawsola li hija wkoll meħuda mid-draft bill sottomess mill-partit Laburista temenda l-artiklu 89 li jitkellem dwar il- kandidati u l-aġenti tagħhom.

THE CHAIRMAN: Hawn rimarki?

(Onor. Membri: No) Il-mistoqsija hija klawsola 22.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 22 għaddiet u ġiet ordnata biex issir parti mill-Abbozz ta' Liġi.

Klawsola 23 – Emenda ta' l-artikolu 90 ta' l-Att prinċipali.

Clause 23 - Amendment of article 90 of the principal Act.

ONOR.

AUSTIN GATT: Klawsola 23 li hija wkoll meħuda mid-draft bill sottomess mill-partit Laburista temenda l-artiklu 90 li jitkellem dwar il- post fejn isir l-għadd tal-voti.

THE CHAIRMAN: Hawn rimarki?

(Onor. Membri: No) Il-mistoqsija hija klawsola 23.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 23 għaddiet u ġiet ordnata biex issir parti mill-Abbozz ta' Liġi.

Klawsola 24 – Emenda ta' l-artikolu 93 ta' l-Att prinċipali.

Clause 24 - Amendment of article 93 of the principal Act.

ONOR.

AUSTIN GATT: Din il-klawsola li hija wkoll meħuda mid-draft bill sottomess mill-partit Laburista qed temenda artiklu 93 li jitkellem dwar rappreżentazzjonijiet lill-kummissarji.

THE CHAIRMAN: Hawn rimarki?

(Onor. Membri: No) Il-mistoqsija hija klawsola 24.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 24 għaddiet u ġiet ordnata biex issir parti mill-Abbozz ta' Liġi.

Klawsola 25 – Emenda ta' l-artikolu 95 ta' l-Att prinċipali.

Clause 25 - Amendment of article 95 of the principal Act.

ONOR.

AUSTIN GATT: Din il-klawsola wkoll hija wkoll meħuda mid-draft bill sottomess mill-partit Laburista u qed temenda artiklu 95 li jitkellem dwar rikonċiljazzjoni tal-karti tal-vot.

THE CHAIRMAN: Hawn aktar rimarki?

(Onor. Membri: No) Il-mistoqsija hija klawsola 25.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 25 għaddiet u ġiet ordnata biex issir parti mill-Abbozz ta' Liġi.

Klawsola 26 – Tħassir ta' l-artikolu 103 ta' l-Att prinċipali.

Clause 24 - Repeal of article 103 of the principal Act.

ONOR.

AUSTIN GATT: Klawsola 26 hija wkoll meħuda mid-draft bill sottomess mill-partit Laburista u qed temenda artiklu 103 li jitkellem dwar ballot papers ta' distretti oħrajn.

THE CHAIRMAN: Hawn aktar rimarki?

(Onor. Membri: No) Il-mistoqsija hija klawsola 26.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 26 għaddiet u ġiet ordnata biex issir parti mill-Abbozz ta' Liġi.

Klawsola 27 – Emenda ta' l-artikolu 107 ta' l-Att prinċipali.

Clause 27 - Amendment of article 107 of the principal Act.

ONOR.

AUSTIN GATT: Din il-klawsola li wkoll hija meħuda mid-draft bill tal-partit Laburista temenda l-artiklu 107 li jitkellem dwar preżervazzjoni tad-dokumenti.

THE CHAIRMAN: Hawn rimarki?

(Onor. Membri: No) Il-mistoqsija hija klawsola 27.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 27 għaddiet u ġiet ordnata biex issir parti mill-Abbozz ta' Liġi.

Klawsola 28 – Emenda ta' l-artikolu 110 ta' l-Att prinċipali.

Clause 28 - Amendment of article 110 of the principal Act.

ONOR.

AUSTIN GATT: Din il-klawsola li wkoll hija meħuda mid-draft bill sottomess mill-partit Laburista temenda l-artiklu 110 li tistabbilixxi l- penali għal informazzjoni falza.

THE CHAIRMAN: Hawn aktar rimarki?

(Onor. Membri: No) Il-mistoqsija hija klawsola 28.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 28 għaddiet u ġiet ordnata biex issir parti mill-Abbozz ta' Liġi.

Klawsola 29 – Emenda ta' l-artikolu 111 ta' l-Att prinċipali.

Clause 29 - Amendment of article 111 of the principal Act.

ONOR.

AUSTIN GATT: Klawsola 29 li hija meħuda wkoll mid-draft bill tal- partit Laburista temenda artiklu 111 li jistabbilixxi l-penali għal misconduct in polling places.

THE CHAIRMAN: Hawn aktar rimarki?

(Onor. Membri: No) Il-mistoqsija hija klawsola 29.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 29 għaddiet u ġiet ordnata biex issir parti mill-Abbozz ta' Liġi.

Klawsola 30 – Emenda ta' l-artikolu 112 ta' l-Att prinċipali.

Clause 30 - Amendment of article 112 of the principal Act.

ONOR.

AUSTIN GATT: Klawsola 30 qed tiġi rtirata peress li din mhijiex meħuda mid-draft bill li ssottometta l-partit Laburista.

Għalhekk se nipproponi din l-emenda verbali: Klawsola 30 għandha titħassar.

Clause 30 shall be deleted.

THE CHAIRMAN: Il-mistoqsija hija l-emenda verbali kif imressqa mill- Ministru.

Dawk favur?

(Onor. Membri: Aye) Dawk kontra?

(Onor. Membri: No) Carried.

L-emenda verbali għaddiet u klawsola 30 ġiet imħassra.

Klawsola 31 – Emenda ta' l-artikolu 113 ta' l-Att prinċipali.

Clause 31 - Amendment of article 113 of the principal Act.

ONOR.

AUSTIN GATT: Klawsola 31 li hija wkoll meħuda mid-draft bill sottomess mill-partit Laburista temenda artiklu 113 li jitkellem dwar il- piena għal ksur ta' segretezza.

THE CHAIRMAN: Hawn rimarki?

(Onor. Membri: No) Il-mistoqsija hija klawsola 31.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 31 għaddiet u ġiet ordnata biex issir parti mill-Abbozz ta' Liġi.

Klawsola 32 – Żieda tas-Sittax-il Skeda ġdida ma' l-Att prinċipali.

Clause 32 - Addition of New Sixteenth Schedule to the principal Act.

ONOR.

AUSTIN GATT: Din il-klawsola qed tiġi rtirata peress li hija l- iskeda marbuta mal-Kostituzzjoni u għalhekk se nipproponi din l-emenda:

Klawsola 32 għandha titħassar.

Clause 32 shall be deleted.

Sur President ̧ bil-permess tal-Kamra mingħajr ma noqogħdu nagħmlu recommittal se nirtira wkoll klawsola 5 li vvotajna għaliha għax din kienet il-formola li stabbilixxiet il-kriterji taħt il-Kostituzzjoni.

Għalhekk la l-Kostituzzjoni mhux se tgħaddi ma jagħmilx sens li din il-klawsola tibqa' hawnhekk.

Klawsola 1 u t-Titolu għaddew u ġew ordnati biex isiru parti mill-Abbozz ta' Liġi.

Fis-7.12 p.m. il-Kamra rriżumiet u l-Ministru tal-Ġustizzja u Gvern Lokali rrapporta l-Abbozz ta' Liġi mgħoddi b'emendi.

THE DEPUTY SPEAKER: Skond il-ftehim milħuq fil-Kamra, se ngħaddi għat- Tielet Qari ta' l-Abbozz ta' Liġi li jemenda l-Kostituzzjoni.

Il-Ministru tal-Ġustizzja u Gvern Lokali ̧ jekk jogħġbu ̧ iressaq it-Tielet Qari.

ONOR.

AUSTIN GATT: Sur President ̧ nipproponi t-Tielet Qari ta' l-Abbozz ta' Liġi li jemenda l-Kostituzzjoni.

THE DEPUTY SPEAKER: Min jissekonda?

ONOR.

JASON AZZOPARDI: Nissekonda.

ONOR.

LAWRENCE GONZI: F'dan l-istadju nissuġġerixxi li minflok ngħaddu mill-ewwel biex is-Sedja tagħmel il-mistoqsija fuq dan li għadu kif ippropona l-Ministru, jitressaq it-Tielet Qari fuq l-Abbozz ta' Liġi li jemenda l-Att dwar l-Elezzjonijiet Ġenerali biex f'każ li jkun hemm iktar minn talba waħda għal votazzjoni, l-ewwel waħda tittieħed wara 20 minuta u l-oħra tittieħed immedjatament warajha.

ONOR.

ALFRED SANT: Naqbel li jsir hekk basta jinfetħu l-bibien bejn votazzjoni u oħra.

THE DEPUTY SPEAKER: Mela nimxu hekk.

Issa, jekk jogħġbu, il-Ministru jipproponi t-Tielet Qari ta' l-Abbozz ta' Liġi li jemenda l-Att dwar l- Elezzjonijiet Ġenerali.

ONOR.

AUSTIN GATT: Sur President ̧ nipproponi t-Tielet Qari ta' l-Abbozz ta' Liġi dwar l-Elezzjonijiet Ġenerali.

THE DEPUTY SPEAKER: Min jissekonda?

ONOR.

FREDERICK AZZOPARDI: Nissekonda.

THE DEPUTY SPEAKER: Il-mistoqsija hi l-Abbozz ta' Liġi li jemenda l- Kostituzzjoni ikun moqri t-Tielet Darba.

Dawk favur?

(Onor. Membri: Aye) Dawk kontra?

(Onor. Membri: No)

F'dan l-istadju ma nistax niddikjara li l-Abbozz ta' Liġi għadda għaliex hemm bżonn il-vot favur ta' mhux inqas minn żewġ terzi tal-membri.

ONOR.

ALFRED SANT: Aħna qed nitolbu division, Sur President.

THE DEPUTY SPEAKER: Skond il-ftehim milħuq, issa se ngħaddi biex inqiegħed il-mistoqsija fuq it-Tielet Qari ta' l-Abbozz ta' Liġi li jemenda l-Att dwar l-Elezzjonijiet Ġenerali.

Il-mistoqsija hi li l-Abbozz ta' Liġi msejjaħ "Att biex jemenda l-Elezzjonijiet Ġenerali, Kap. 354", ikun moqri t- Tielet Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

THE DEPUTY SPEAKER: L-ewwel division li ssejħet tittieħed minn hawn u 20 minuta oħra.

Billi ntalbet votazzjoni, il-Kamra ġiet sospiża fis-7:13 p.m. u rriżumiet 20 minuta wara.

THE DEPUTY SPEAKER: Se nerġa' npoġġi l-mistoqsija.

Il-mistoqsija hi l- Abbozz ta' Liġi li jemenda l-Kostituzzjoni ikun moqri t-Tielet Darba.

Dawk favur?

(Onor. Membri: Aye) Dawk kontra?

Peress li jrid jiġi aċċertat li l-membri favur jammontaw għal aktar minn żewġ terzi tal-Kamra, nitlob li jissejħu l-ismijiet tal-Membri.

FAVUR: 32

L-Onor.

|Abela Anthony |Galea Censu | |Asciak Michael |Galea Louis | |Azzopardi |Galea Mario | |Frederick | | |Azzopardi Jason |Gatt Austin | |Bonnici Josef |Gonzi Lawrence | |Bonnici Michael |Hyzler George | |Borg Joe |Mifsud Bonnici | | |Antoine | |Borg Tonio |Mifsud Bonnici | | |Carmelo | |Cristina Dolores |Mugliett Jesmond| |Dalli John |Pullicino George| |D'Amato Helen |Pullicino | | |Orlando Jeffrey | |Debono Giovanna |Refalo Michael | |Deguara Louis |Vassallo Edwin | |Farrugia Jean |Vella John | |Pierre | | |Fenech Adami |Zammit Ninu | |Eddie | | |Frendo Michael |Zammit Dimech | | |Francis |

THE DEPUTY SPEAKER: Huwa evidenti li m'hawnx il-vot favur ta' żewġ terzi tal-Kamra kif rikjest mill-Kostituzzjoni u għalhekk niddikjara li l- Abbozz ta' Liġi m'għaddiex mit-Tielet Qari.

Skond il-ftehim milħuq se npoġġi issa l-mistoqsija fuq it-Tielet Qari ta' l- Abbozz ta' Liġi li jemenda l-Att dwar l-Elezzjonijiet Ġenerali.

Il- mistoqsija hi li l-Abbozz ta' Liġi msejjaħ "Att biex jemenda l-Att dwar l- Elezzjonijiet Ġenerali, Kap 354" ikun moqri t-Tielet Darba.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division

THE DEPUTY SPEAKER: Din id-division tittieħed issa stess.

VOTAZZJONI NRU.

363 FAVUR : 32

L-Onor.

KONTRA : 19

L-Onor.

|Agius Chris |Farrugia Michael| |Bartolo Evarist |Farrugia Noel | |Borg Karmenu |Gulia Gavin | |Buhagiar Charles |Herrera Jose' | |Chircop Karl |Law Rita | |Cilia Joe |Mangion Charles | |Coleiro Marie |Parnis Silvio | |Louise | | |Cuschieri Joseph |Sant Alfred | |Debono Grech Joe |Vassallo Adrian | |Farrugia Angelo | |

Il-mozzjoni għaddiet u l-Abbozz ta' Liġi ġie moqri t-Tielet Darba u għadda.

PERMESS TAL-KAMRA

ONOR.

JOE BORG (Ministru għall-Affarijiet Barranin): Sur President, nixtieq nitlob il-permess tal-Kamra biex, bħalma nagħmlu kull sena, inqiegħed fuq il-Mejda tal-Kamra kopja tan-National Programme for the Adoption of the Acquis.

THE DEPUTY SPEAKER: Il-Kap ta' l-Oppożizzjoni.

ONOR.

ALFRED SANT: Sur President, qabel ma nagħtu l-permess jista', jekk jogħġbu, jiġġustifika kif dokument bħal dan jitpoġġa fl-aħħar mumenti qabel ma l-Kamra taġġorna għall-vaganzi tas-sajf mingħajr ebda ċans li l- Kamra, b'xi mod jew ieħor, tqajjem mistoqsijiet jew kummenti dwaru?

Noqogħdu nippanpalunjaw quddiem kulħadd fl-Ewropa li l-affarijiet għaddejjin imbagħad meta jkun hemm xi ħaġa bħal din ntellquha fl-aħħar minuta eżatt, qisu qabel kulħadd imur jorqod.

Dan ma jagħmilx sens, anzi tagħmel ikrah għalikom u għall-Parlament kollu kemm hu.

Jista` l-Ministru jgħidilna għaliex ħaġa bħal din qed iħalliha għall-aħħar minuta, jew jikkonsidrax li forsi jsejjaħ l-Parlament il-ġimgħa d-dieħla, sezzjoni speċjali, biex dan niddiskutuh dan id-dokument?

THE DEPUTY SPEAKER: Il-Ministru.

ONOR.

JOE BORG: Sur President, bħas-snin li għaddew in-national programme for the adoption of the acquis juri l-pożizzjoni kif tkun fil-bidu tas- sena.

Pero` sakemm jitlesta jieħu ċertu żmien u jkun irid ikollu l- approvazzjoni tal-kabinett kollu.

Fil-fatt is-sena l-oħra jidhirli li dan kif tpoġġa fuq il-Mejda tal-Kamra f'Ottubru.

Ovvjament wara li jitqiegħed fuq il-Mejda tal-Kamra jista` jkun hemm talba, kif kien hemm sentejn ilu, biex isir dibattitu fuqu.

Imbagħad wara li jingħata ż-żmien biex dak li jkun jiflih sewwa jsir dan id-dibattitu.

Jidhirli li sentjen ilu konna għamilna xi sittax-il siegħa niddibattu fuqu.

Dan ir-rapport se npoġġih fuq il-Mejda tal-Kamra sempliċiment biex il-membri kollha tal-Kamra jkollhom iċ-ċans jifluh.

Jiena xtaqt li npoġġih qabel ir-recess tas-sajf apposta biex dak li jkun ikollu ċ-ċans kollu li jiflih.

Imbagħad, se mai, jekk ikun hemm talba biex isir dibattitu fuqu, dan isir wara r-recess tas- sajf.

THE DEPUTY SPEAKER: Il-Kap ta` l-Oppożizzjoni.

ONOR.

ALFRED SANT: Sur President, jiena nifhem il-komplikazzjonijiet burokratiċi li semma l-Ministru, imma dawn huma prevedibbli kollha kemm huma.

Jiġifieri ma naħsibx li kienet xi ħaġa ta` barra minn din id-dinja li jippjana kollox b'mod li sa l-aħħar ta` Ġunju jkollu r-rapport lest ħalli minflok neħduh magħna biex noqogħdu naqrawh fil-vaganzi kien ikollna x-xahar ta` Lulju li fih konna nistgħu nqajmu l-punti tagħna.

Minn din in-naħa m'hemm l-ebda oġġezzjoni li dan jitqiegħed fuq il-Mejda tal-Kamra, imma nerġa` ngħid li kien ikun aktar approprju li dan ix-xogħol jiġi magħmul daqs tliet ġimgħat jew erba` ġimgħat ilu ħalli kien ikollna ċ- ċans li nqajmu l-punti tagħna waqt li jkunu għaddejjin is-sezzjonijiet kurrenti.

THE DEPUTY SPEAKER: Hawn permess biex il-Ministru jpoġġi kopja tan- national programme for the adoption of the acquis, f'Jannar 2002 fuq iI- Mejda tal-Kamra?

(Onor. Membri: Iva)

Il-permess ingħata

ABBOZZ TA' LIĠI DWAR L-ISPORTS

SPORTS BILL

L-ordni għall-Kumitat ġie moqri.

FIL-KUMITAT

L-Onor Michael Bonnici, President tal-Kumitati, jippresjedi.

(Ikompli mis-17 ta' Lulju 2002)

Klawsola 2 - Tifsir

Clause 2 - Interpretation

THE CHAIRMAN: L-Onor.

Evarist Bartolo.

ONOR.

EVARIST BARTOLO: Sur President, l-aħħar darba kont qed nagħmel il- kumment – ma kellix risposta min-naħa tas-Segretarju Parlamentari għax kien skada l-ħin - li d-definizzjoni tal-kelma "Assoċjazzjoni" hija vaga kif definita fil-liġi.

Hawnhekk għandna l-prassi li meta hemm xi ħaġa li m'hijiex ċara biżżejjed, jew dak li jkun forsi jrid jifhem aktar mhux biss il-kelma imma l-ispirtu tal-liġi li ġiet mgħoddija mill-Parlament, il- leġislatur jagħmel riferenza għad-dibattiti li jkun hemm fil-Parlament.

Frankament fuq dak li ġara fis-seduta meta ddiskutejna din il-biċċa naħseb li l-ġudikant kien se jkun aktar konfuż kieku sema` d-definizzjonijiet li ngħataw hawn ġew.

Allura jiena nissuġġerixxi li jkun hemm definizzjoni ċara ta` x'qed nifhmu bil-kelma "Assoċjazzjoni".

Jekk qed ngħidu li b'dak li ngħidu hawn ġew se niggwidaw lill-ġudikant, fil-fehma tiegħi, m'għandniex nużaw id-diskussjoni ta` hawn ġew biex naħarbu milli nkunu rigorużi fid-definizzjonijiet li nagħmlu fil-liġi għax din m'hijiex kwestjoni pedantika li qed infettqu fuq l-etimoloġija ta` kelma, imma hija xi ħaġa li tista` ddaħħal għaqdiet, clubs u assoċjazzjonijiet f'diffikulta` minħabba d-definizzjoni ta` din il-kelma.

THE DEPUTY SPEAKER: L-Onor.

Jesmod Mugliett.

ONOR.

JESMOD MUGLIETT (Segretarju Parlamentari): Sur President, jiena ma nistax nifhem għalfejn qed ngħidu li hija vaga.

Il-kelma "Assoċjazzjoni" fil-kuntest ta` sport nafu xi tfisser.

Jekk l-Onor.

Bartolo għandu xi suġġeriment kif id-definizzjoni ta` "Assoċjazzjoni" tista` tkun imtejba jiena lest li nismagħha.

Pero` "Assoċjazzjoni" għall-fini ta` sport hija għaqda ta` clubs.

Per eżempju, l-assoċjazzjoni tal-basketball hija magħmula min-numru ta` clubs li ssieħbu f'għaqda biex jippromwovu dak l-isport partikolari jew biex jorganizzaw logħob kompetittiv.

Jiena ma nistax nara x'fiha nieqes din id-definizzjoni.

THE CHAIRMAN: L-Onor.

Bartolo.

ONOR.

EVARIST BARTOLO: Hawnhekk qegħdin ngħidu li "Assoċjazzjoni" tfisser assoċjazzjoni ta` clubs jew klabbs fuq livell nazzjonali u meta mbagħad niġu għad-definizzjoni ta` "Klabb" – u dan huwa punt li diġa` qajjimtu l-aħħar darba – lil dan niddefinuh bħala assoċjazzjoni ta` persuni.

L-aħħar darba jiena kont għamilt dan il-punt: Huwa tassattiv li l- għaqdiet li se jkunu reġistrati għall-iskop ta` din il-liġi, b'xi mod jew ieħor, ikun hemm il-kelma "Assoċjazzjoni" fit-titlu tagħhom?

THE CHAIRMAN: L-Onor.

Mugliett.

ONOR.

JESMOND MUGLIETT: Onor. Bartolo, ara jekk hux qed nifhmek sew.

L- aħħar darba inti kont għedt li d-definizzjoni ta` "persuna" tista` tirreferi kemm għal individwi u kemm għal korpi.

Allura jekk għandek klabb li huwa assoċjazzjoni ta` korpi, id-definizzjoni ta` "Assoċjazzjoni" tiġi assoċjazzjoni ta` assoċjazzjoni.

Qed nifhmek tajjeb?

ONOR.

EVARIST BARTOLO: Iva.

ONOR.

JESMOND MUGLIETT: Allura jiena naħseb li rridu nbiddlu d- definizzjoni ta` "Klabb" u flok ngħidu li tfisser assoċjazzjoni ta` persuni, ngħidu li tfisser assoċjazzjoni ta` individwi.

Naħseb li jekk nagħmlu hekk naslu għal dak li għandna f'moħħna.

Irrid ngħid li d- definizzjonijiet ta` "Assoċjazzjoni", "Federazzjoni" u "Klabb" qegħdin hemmhekk għax se jkollna reġistru b'kategoriji differenti u allura jkollna dik id-definizzjoni għat-titlu ta` dik il-kategorija.

M'hemm xejn tassattiv biex l-assoċjazzjonijiet ibiddlu isimhom.

THE CHAIRMAN: L-Onor.

Rita Law.

ONOR.

RITA LAW: Hux ta` l-idea, is-Segretarju Parlamentari, li għandu jkun hemm aktar regoli li l-klabb għandu jadotta biex jidħol f'din l- assoċjazzjoni?

Per eżempju, ejja nieħdu sport li jkun għadu fil-bidu tiegħu bħal ngħidu aħna l-aerobics li għadu mhux daqshekk popolari hawn Malta, x'irid ikollu dan il-klabb ġdid li mbagħad se jaqa` taħt it-titolu ta` assoċjazzjoni?

THE CHAIRMAN: L-Onor.

Mugliett.

ONOR.

JESMOND MUGLIETT: Jiena naħseb li din m'għandniex nidħlu fiha f'dan l-istadju.

Din id-diskussjoni naħseb li tkun iktar relevanti meta nkunu qed nitkellmu fuq il-parti tar-reġistru.

Pero` rrid ngħid li hawnhekk qegħdin nagħmlu l-qafas ta` fejn assoċjazzjonijiet jistgħu jkunu reġistrati.

Hemm għaqda partikolari li hija l-KOM li hija rikonoxxuta mingħajr ebda formalita`.

Hemm ukoll assoċjazzjonijiet nazzjonali ewlenin li għandhom ċertu profil u mseħbin mal-federazzjonijiet internazzjonali tagħhom u jiġġestixxu b'mod nazzjonali l-isport tagħhom li eventwalment se nirrikonoxxuhom b'avviż legali.

Assoċjazzjonijiet jew clubs li jfaqqsu matul iż-żmien, meta jistabbilixxu ruħhom kulma jridu jagħmlu huwa sottomissjoni ta` ċerta informazzjoni li hawn stipulata, ikollok bord li jaraha u wara jiddeċiedi, u dik id-deċiżjoni hija appellabbli.

Għamilniha appellabbli għax kultant li tkun rikonoxxut jew ma tkunx rikonoxxut hija xi ħaġa importanti għall-fini ta` l-isport.

Allura ma ridniex li jkun hemm xi assoċjazzjoni li tħoss li kien hemm xi deċiżjoni mhux tajba fil-konfront tagħha u ma jkollhiex dritt għall-appell.

Pero` nerġa` ngħid li din id- diskussjoni li aħjar naqbduha meta nkunu qed niddiskutu l-parti tar- reġistrazzjoni.

THE CHAIRMAN: L-Onor.

Bartolo.

ONOR.

EVARIST BARTOLO: Sur President, nixtieq nenfasizza l-punt li rridu noqogħdu attenti x'ħin niġu għad-definizzjonijiet li jistgħu jservu biex jeskludu jew jinkludu lil xi ħadd.

Jiġifieri l-importanti hu li meta niġu biex niddefinixxu kliem bħal "Assoċjazzjoni","Klabb" u oqsma oħra li huma aktar ikkumplikati bħal, per eżempju, il-kelma "sport" ma nħaddmux kunċetti li jistgħu jintużaw biex jeskludu lil xi ħadd.

THE CHAIRMAN: L-Onor.

Mugliett.

ONOR.

JESMOND MUGLIETT: Nista` ngħid li m'hemmx din l-intenzjoni.

Fil- fatt l-obbligu tar-reġistru m'għamilniehx tassattiv għal kull min hu involut f'xi attivita` sportiva.

Għamilnieh tassattiv għal min se jkun qed japplika għal għajnuna finanazjarja mingħand il-gvern jew għal dak li għandu xi relazzjoni kutrattwali mal-gvern.

Jiġifieri dak li għandu proprjeta` mgħoddija lilu u allura hemm xi forma ta` kuntratt.

Jiġifieri jekk xi ħadd irid jorganizza league tal-five-a-side, anke b'ċerta regolarita`, u dan la għandu faċilita` mgħoddija lilu mill-gvern u lanqas se jitlob għal għajnuna finanzjarja mingħand il-gvern, b'din il-liġi dan mhux se jkun eskluż milli jorganizza din l-attivita`.

Jiġifieri d- definizzjonijiet b'mod partikolari ta` "Assoċjazzjoni", "Federazzjoni" u "Klabb" qegħdin hemm biex meta nagħmlu l-kategoriji ikollna definizzjoni ta` kull kategorija.

Sur President, jidher li fuq id-definizzjoni ta` "Assoċjazzjoni" hawn ċertu qbil.

Ma nafx jekk iridux nibdew niddiskutu d-definizzjoni ta` "Klabb".

L- Onor. Carmelo Mifsud Bonnici qiegħed jgħid li aktar 'il quddiem se niltaqgħu mad-definizzjoni ta` "persuna".

Din il-kelma hija definita b'dan il-mod:-

""persuna" tinkludi korp ta` persuni u kull korp magħqud imwaqqaf skond il-liġi;".

Jiena naħseb li l-kelma "Klabb" nistgħu ngħidu li tfisser assoċjazzjoni ta` individwi.

B'hekk ma jkollna l-ebda konflitt mad-definizzjoni tal-kelma "persuna".

THE CHAIRMAN: Forsi wieħed jista` jara kif inhi definita fit-test Ingliż tal-kelma "Association".

ONOR.

CARMELO MIFSUD BONNICI: Id-definizzjoni ta` "Association" fit-test Ingliż qiegħda tajba.

Fir-rigward tad-definizzjoni ta` "Klabb" qiegħed jingħad li ""Klabb" tfisser assoċjazzjoni ta` persuni," u iktar 'l isfel jingħad "f'liema sħubija l-individwi jingħaqdu".

Jiġifieri hija ċara li meta ngħidu persuni qed niddeskrivu persuni umani.

Meta mbagħad iktar tard insibu d-definizzjoni ta` "persuna", hemmhekk qed nitkellmu fuq persuna ġuridika.

Meta tkellimna fuq il-clubs għedna li hemm l-Interpretation Act li tgħid li kull darba li jkun hemm korp morali jew ġuridiku, dak ikollu l- personalita` guridika tiegħu separata u distinta minn dawk tal-membri tiegħu.

Jiġifieri dik hija diġa` regolata bil-liġi, m'hemmx għalfejn nirregolawha aħna.

Hawnhekk il-kelma "Klabb" tfisser assoċjazzjoni ta` persuni.

Jiġifieri persuni umani.

Mhux qed ngħidu assoċjazzjoni ta` organizzazzjonijiet.

Fir-rigward ta` clubs li jingħaqdu flimkien għandek "Assoċjazzjoni" jew "Assoċjazzjoni Nazzjonali".

Dik diġa` ħadna ħsiebha fl- ewwel parti u fid-definizzjoni ta` "Assoċjazzjoni" hija ċara għax l-għaqda trid tkun għal skop.

THE CHAIRMAN: L-Onor.

Bartolo.

ONOR.

EVARIST BARTOLO: Sur President, nixtieq ngħid xi ħaġa dwar id- definizzjoni tal-kelma "Direttorat" irrid ngħid li kif inhi hawnhekk ma tfissirx biss id-direttorat li hawn riferenza għalih iżda kull direttorat imwaqqaf skond l-artiklu 20 ta` dan l-Att.

Huwa intenzjonat li din tkun open-ended daqshekk?

THE CHAIRMAN: L-Onor.

Mugliett.

ONOR.

JESMOND MUGLIETT: Artiklu 20 ta` dan l-Att jgħid li l-Ministru jista` jistabbilixxi direttorati separati fi ħdan il-kunsill.

Jiġifieri "direttorat" għall-fini ta` din il-liġi jfisser li huwa sezzjoni mill- funzjoni esekuttiva tal-Kunsill Malti għall-Isport.

THE CHAIRMAN: L-Onor.

Bartolo.

ONOR.

EVARIST BARTOLO: Għamilt dan il-punt għax meta mbagħad immorru għall-klawsola 22 – qiegħed naqbeż ħafna biex nispjega dan il-punt – inisbu li hemm il-punt jew sa ċertu punt l-appell li dan il-kunsill għandu jkun vijabbli u li finanzjarjament mhux isir xi ħaġa li jkompli jikber u jikber mingħajr ma jkollu l-flus li jagħmlu tajjeb biex jitmexxa.

Jiġifieri waqt li fi klawsola 22 hemm għallinqas l-awgurju li "skond kemm ikun prattiku, titħallas mid-dħul tiegħu" li jinkwetani daqsxejn huwa li qed nagħtu l- fakulta' li speċi min qiegħed jaħtar id-direttorati jista` jwaqqaf kemm irid minnhom.

Niftakar li meta ddiskutejna l-liġijiet sew tal-wirt storiku kif ukoll tal-kultura qgħadna attenti biex fl-istess ikun hemm ikun hemm rabta ma` li dawn l-istrutturi jridu jkunu kemm jista` jkun vijabbli biex mhux sempliċiment noħolqu struttura li tkompli tibker u tikber.

THE CHAIRMAN: L-Onor.

Mugliett.

ONOR.

JESMOND MUGLIETT: Jiena qed nieħu in konsiderazzjoni dak kollu li qed jingħad u naħseb li nerġgħu nqajmu din id-diskussjoni meta naslu għall- artiklu 20.

Pero` naħseb li d-definizzjoni tal-kelma "Direttorat" hija tajba.

THE CHAIRMAN: L-Onor.

Bartolo.

ONOR.

EVARIST BARTOLO: Sur President, punt ieħor li rrid nqajjem huwa dwar id-definizzjoni ta` "faċilitajiet sportivi".

Din id-definizzjoni ma tridx taraha waħedha għax hija marbuta ma` x'se niddefinixxu bħala sport.

Fil-konsultazzjonijiet li aħna għamilna ma` diversi għaqdiet sibna li kien hemm problema, bħalma teżisti barra minn Malta, dwar jekk ċerti attivatjiet, rikreazzjoni jew il-mod kif wieħed iqatta` l-ħin ħieles tiegħu għandhomx ikunu definiti bħala sport jew le.

Dan huwa suġġett ta` kontroversja kemm f'pajjiżna kif ukoll f'pajjiżi oħra.

Ovvjament la qegħdin faċilitajiet sportivi li jistgħu jintużaw għall-faċilitajiet ta` l-isport, dik issa se tkun ċirkoskritta mid-definizzjoni li se nagħtu għall-kelma "sport", għax jekk hemm attivatijiet li skond din il-liġi m'hemmx qbil fuqhom jekk humiex sport jew le, allura hija awtomatika li d-definizzjoni ta` "faċilitajiet sportivi" ma tgħoddx għalihom.

THE CHAIRMAN: L-Onor.

Mugliett.

ONOR.

JESMOND MUGLIETT: Ma naħsibx li dak li qed tgħid huwa korrett għal kollox.

Id-definizzjoni hija marbuta ħafna ma' l-artikli 14, 15 u 16 li jitkellmu ma jitkellmux fuq faċilitajiet sportivi b'mod vag.

Għandek dawk il-faċilitajiet sportivi li kellu d-dipartiment taż-żgħażagħ u sport u li issa se jgħaddu għand il-Kunsill Malti għall-Isport u għandek il- faċilitajiet l-oħrajn li jistgħu jkunu trasferiti.

Veru li l-kalwsola 14 titkellem dwar l-isport b'mod wiesa`, imma din hija iktar dikjarazzjoni ta` prinċipju milli xi klawsola tassattiva per se.

Pero` nista` ngħid li d- definizzjoni tal-kelma "sport" kienet waħda mill-iktar definizzjonijiet diffiċli biex taħdem fuqha u naħseb li diskussjoni fuq din id-definizzjoni hija relevanti ħafna għall-fini ta` din il-liġi.

Imma naħseb li d- definizzjoni ta` "faċilitajiet sportivi" kif qiegħda fil-liġi ma naħsibx li se tpoġġina f'xi konflitti.

THE CHAIRMAN: L-Onor.

Carmelo Mifsud Bonnici.

ONOR.

CARMELO MIFSUD BONNICI: Sur President, l-iskop ta` din id- definizzjoni huwa li tinkludi t-tipi ta` oġġetti li jikkostitwixxu faċilitajiet sportivi.

Fil-fatt fid-definizzjoni għandek proprjeta` mobbli jew immobbli, inkluża proprjeta` assenjata kif provdut fl-artikoli 14, 15 u 16.

Imbagħad għandek proprjeta` koporali jew mhux korporali, jiġifieri li jistgħu jinqabdu u affarijiet bħal ishma li wieħed ikollu interess fihom imma ma jidhrux bħala affarijiet korporali.

Jiġifieri l-iskop ta` din id- definizzjoni hiwa li tiddefinixxi x'inhuma faċilitajiet sportivi biss.

Ma tidħolx fi kwestjonijiet ta` sport għalkemm qed tgħid "għall-finijiet ta` l-isport".

Imbagħad dwar l-isport inti trid terġa` tħares lejn id- definizzjoni ta` "sport".

Jiġifieri jekk inti tiftaħ din id-definizzjoni iktar milli hija miftuħa xorta waħda mhux se taffettwa għax inti kulma qed tagħmel huwa a general clause, kif isir f'kull liġi, biex iddaħħal kwalunkwe tip ta` proprjeta`.

THE CHAIRMAN: L-Onor.

Bartolo.

ONOR.

EVARIST BARTOLO: Sur President, l-Onor.

Mifsud Bonnici qiegħed jgħid kwalunkwe tip ta` proprjeta`.

Veru, imma kwalunkwe proprjeta` jekk skond id-definizzjoni ta` "sport" l-attivita` hija sport.

Nagħti eżempju fejn aħna kellna problema u nassumi li anke n-naħa tal-gvern kellu din il- problema.

Qed ngħid għal dawk li jrabbu u jtellqu l-ħamiem li jgħidu li dik hija attivita` sportiva u jeħduha bis-serjeta` ħafna u ma tistax titbissem magħhom jekk tgħidilhom: Imma ċerti li dan huwa sport.

Jekk aħna din l-attivita` ma niddefinixxuhiex bħala sport ifisser li l-faċilitajiet li jużaw huma ma jiġux meqjusa bħala faċilitajiet sportivi.

Dan ifisser ukoll li għaqdiet oħra li għandhom il-beni mobbli u immobbli tagħhom u li għandhom ix-xorti li huma deskritti bħala sport allura il-kliem "faċilitajiet sportivi" tgħodd għalihom.

Allura jekk dawn japplikaw biex il- gvern jagħtihom xi ħaġa, il-gvern ikun jista` jagħtihom.

Jekk s'issa kienet vaga, issa bil-liġi l-policy se tkun aktar definita.

Jiġifieri dawk qed jaqtgħu iżjed qalbhom li mhux se jsibu għajnuna, filwaqt li attiviatjiet oħra hemm għajnuna għalihom.

Jiġifieri dan huwa punt li naħseb ta` min jarah daqsxejn.

THE CHAIRMAN: L-Onor.

Mifsud Bonnici.

ONOR.

CARMELO MIFSUD BONNICI: Sur President, il-punt ta` l-Onor.

Bartolo huwa relevanti ħafna.

Jiena naqbel miegħek li t-tlielaq tal-ħamiem huwa sport.

Din hija attivita` li togħġob lil ħafna nies u għandi ħafna ħbieb tiegħi li huma affiljati f'din l-għaqda.

ONOR.

EVARIST BARTOLO: Meta ltqajna ma` dawn li jrabbu u jtellqu l-ħamiem qalulna li bid-definizzjoni li tajna lill-kelma "sport" din l-attivita` tagħhom ma ġietx meqjusa bħala sport.

ONOR.

CARMELO MIFSUD BONNICI: Issa la niġu għad-definizzjoni ta` "sport" narawha daqsxejn, niddiskutuha u naraw x'irid jinkludi l-ministeru taħt il- kappa ta` l-isport.

Pero` in ġenerali qegħdin naqblu u qegħdin ngħidu proprjeta` mobbli u immobbli.

Issa x'se jkun meqjus bħala sport imbagħad naraw għax jista` jkun li hemm xi affarijiet li xi nies jarawh bħala sport u oħrajn le.

Per eżempju, il-ġlied tal-klieb aħna ma narawhx bħala sport, imma hawn min li b'mod żbaljat jaħseb li huwa sport.

Jiġifieri meta naslu għad-definizzjoni ta` "sport" imbagħad niddiskutu x'għandu jaqa` taħt il- kappa ta` l-isport jiġifieri meta niġu f'dik il-kappa, imbagħad niddiskutuha.

THE CHAIRMAN: Iktar rimarki, jekk jogħġobkom?

L-Onor.

Law.

ONOR.

RITA LAW: Sur President, wisq nibża' li d-definizzjoni ta' "faċilitajiet sportivi" m'hijiex qed tkopri l-isports equipment ukoll, u l- kelma "proprjeta`" f'din id-definizzjoni qed tagħti lil dak li jkun x'jifhem li hawnhekk qed issir riferenza biss għall-premises li fihom jiġi pprattikat l-isports u mhux għall-isports equipment ukoll.

THE CHAIRMAN: L-Onor.

Mifsud Bonnici.

ONOR.

CARMELO MIFSUD BONNICI: Fil-fatt din id-definizzjoni m'hijiex qed tkopri l-premises li fihom jiġi pprattikat l-isports biss imma qed tkopri anke l-isports equipment, u tant hu hekk li din tgħid illi "faċilitajiet sportivi" tfisser proprjeta` mobbli jew immobbli u kull proprjeta` oħra korporali jew mhux korporali.

ONOR.

RITA LAW: Madanakollu jien naħseb li din id-definizzjoni għandha tispjega b'mod iktar ċar li fil-liġi l-"faċilitajiet sportivi" jinkorporaw ukoll l-isports equipment.

ONOR.

CARMELO MIFSUD BONNICI: Din id-definizzjoni tgħid ċar u tond li "faċilitajiet sportivi" tinkludi wkoll "kull proprjeta` oħra, korporali jew mhux korporali li tista' tintuża għall-finijiet ta' l-isport".

ONOR.

RITA LAW: Imma dan il-punt li qed nagħmel jien xorta m'huwiex qiegħed spjegat b'mod ċar fid-definizzjoni ta' "faċilitajiet sportivi", u għalhekk inħoss li din id-definizzjoni għandha tingħata xi ftit iktar kjarezza.

Napprezza li kieku l-Ministru jdaħħal f'din id-definizzjoni xi ħaġa li tagħmilha ċara li "faċilitajiet sportivi" jinkludu wkoll l-isports equipment.

ONOR.

JESMOND MUGLIETT: Imma d-definizzjoni ta' "faċilitajiet sportivi" diġa' tkopri l-isports equipment, u naħseb li din id-definizzjoni ta' "faċilitajiet sportivi" mhux biss hija tajba u wiesgħa imma qed tkopri dak li għandha tkopri.

ONOR.

RITA LAW: Skużawni, imma jiena personalment m'iniex sodisfatta b'din id-definizzjoni għax m'iniex qed nara li din qed tkopri wkoll l- isports equipment, u naħseb li wieħed għandu jirfina ftit l-aħħar parti ta' din id-definizzjoni fejn hemm miktub "kull proprjeta` oħra, korporali jew mhux korporali li tista' tintuża għall-finijiet ta' l-isport".

ONOR.

JESMOND MUGLIETT: Naħseb li l-Onor.

Law qed issib diffikulta` biex tifhem li d-definizzjoni ta' "faċilitajiet sportivi" qed tkopri wkoll l- isports equipment minħabba li m'aħniex daqstant familjari mal-kliem "korporali" u "mhux korporali", li huma proprju ż-żewġ kelmiet li qed ikopru dak li l-Onor.

Law trid illi nkopru.

ONOR.

RITA LAW: Pero` għal-lingwa ta' min hu sportiv ...

ONOR.

JESMOND MUGLIETT: Imma fil-liġi l-lingwa legali tiġi wżata u mhux il-lingwa popolari.

THE CHAIRMAN: L-Onor.

Mifsud Bonnici.

ONOR.

CARMELO MIFSUD BONNICI: L-Onor.

Law tista' sserraħ moħħha li dak li tixtieq hi diġa' qiegħed f'din id-definizzjoni.

(Onor. Membri: No)

Mela ngħaddu għad-definizzjoni ta' ""Federazzjoni" jew "Federazzjoni Nazzjonali"".

L-Onor.

Bartolo.

ONOR.

EVARIST BARTOLO: Jien niftakar li kien hemm min kien inkwetat anke fuq din id-definizzjoni, u fil-fatt l-għaqdiet differenti li tkellimna magħhom kienu nkwetati iktar fuq din id-definizzjoni milli fuq id- definizzjoni ta' ""Assoċjazzjoni" jew "Assoċjazzjoni Nazzjonali"" għax filwaqt li hemm għaqdiet li jsejħu lilhom infushom bħala "federazzjoni" meta m'humiex, hemm għaqdiet li għalkemm huma federazzjonijiet, ma jsejħux lilhom infushom bħala federazzjonijiet.

Jien naħseb li meta s-Segretarju Parlamentari mexxa laqgħat ta' konsultazzjoni ma' dawn l-għaqdiet, huwa sema' x'kienu r-reazzjonijiet tagħhom u nduna wkoll li hemm ċerti għaqdiet li qed iħossu li definizzjoni bħal din qed teskludihom.

THE CHAIRMAN: Is-Segretarju Parlamentari.

ONOR.

JESMOND MUGLIETT:.

Kif nafu, jista' jkun hemm federazzjonijiet, bħal ngħidu aħna, federazzjoni tal-motor sport, li jkollha fiha diversi assoċjazzjonijiet, bħal per eżempju, assoċjazzjoni tal-muturi, tad-drag racing u tal-go-carting.

Dawn kollha jistgħu jkunu assoċjazzjonijiet nazzjonali in their own rights, pero` mbagħad ikunu jaqgħu taħt il-kappa tal-federazzjoni, u fil-fatt dan kien il-ħsieb tagħna.

Issa jista' jkun hemm għaqdiet li għalkemm xi kultant isejħu lilhom infushom bħala "federazzjoni", fil-verita` dawn ma jkunux federazzjoni ta' assoċjazzjonijiet nazzjonali li jkunu relatati ma' l-istess sport imma jkunu federazzjoni ta' assoċjazzjonijiet sportivi differenti.

Forsi I'm thinking aloud, pero` naħseb li ta' min iwessa' xi ftit id-definizzjoni ta' ""Federazzjoni" jew "Federazzjoni Nazzjonali"" biex dawn il- federazzjonijiet ikun jista' jkollhom taħthom assoċjazzjonijiet ta' sports differenti.

THE CHAIRMAN: L-Onor.

Mifsud Bonnici.

ONOR.

CARMELO MIFSUD BONNICI: Sur President, l-iskop tagħna huwa li niddefinixxu x'inhi "federazzjoni" għal-liġi tagħna.

Jista' jkun hemm club sportiv li jsejjaħ lilu nnifsu bħala "federazzjoni", pero` b'daqshekk dan ma jfissirx li huwa meqjus bħala federazzjoni mil-liġi.

Klawsola 2 tgħid li:

"Federazzjoni" jew "Federazzjoni Nazzjonali" tfisser assoċjazzjoni li primarjament tkun assoċjazzjoni li tiġbor fiha għadd ta' Assoċjazzjonijiet Nazzjonali ...",

jiġifieri li tgħaqqad fiha numru ta' assoċjazzjonijiet fuq livell nazzjonali, u tgħid li dawn l-assoċjazzjonijiet nazzjonali jridu jkunu jew "ta' l-istess attivita` sportiva" jiġifieri jridu jkunu kollha tal- volleyball jew tal-football, jew inkella "ta' attivitajiet sportivi relatati".

Issa hawnhekk m'hijiex qed issir distinzjoni bejn "federazzjoni" u "federazzjoni nazzjonali" jew bejn "assoċjazzjoni" u "assoċjazzjoni nazzjonali".

THE CHAIRMAN: L-Onor.

Evarist Bartolo.

ONOR.

EVARIST BARTOLO: Għaliex inħass il-bżonn li jingħad "ta' l-istess attivita` sportiva jew ta' attivitajiet sportivi relatati"?

Hemm iċ-ċans li meta qegħdin nagħmlu definizzjoni bħal din, qegħdin naqtgħu barra "li tiġbor fiha għadd ta' assoċjazzjonijiet nazzjonali ta' attivitajiet sportivi differenti"?

ONOR.

JESMOND MUGLIETT: Hawnhekk għandna f'moħħna lil dawk il- federazzjonijiet li semmejt, bħall-federazzjoni Maltija tal-motorsport u l- federazzjoni Maltija ta' l-isport taż-żfin, li forsi xi darba għad ikollna.

Ma kellniex f'moħħna per eżempju l-federazzjoni tal-clubs ta' Pembroke jew il-federazzjoni tal-clubs ta' Kordin.

Din il-frażi m'hijiex qiegħda hemm biex nippruvaw inġiegħu lil xi għaqda tirridefinixxi lilha nnifisha jew tbiddel isimha, hija qiegħda hemm biss għall-fini tal-kategoriji li se jkollna fir-reġistru.

Ma jidhirlix li dan għandu jpoġġihom f'kunflitt, jiġifieri jekk xi darba jkun hemm per eżempju l-federazzjoni ta' għaqdiet ta' l-isportivi, ikun hemm għaqdiet oħrajn fil-kategoriji.

Fid-definizzjoni ta' "federazzjoni nazzjonali" pero' qegħdin inkunu speċifiċi, fejn qegħdin nalludu għal dawk il-federazzjonijiet li jkunu ta' l-istess sport jew attivitajiet sportivi relatati, bħalma għedt, per eżempju motorsport jew dance sport.

Lil dawn għandna bżonnhom, jiġifieri aħna nixtiequ li r-reġistru ma jkunx biss depożitarju ta' informazzjoni imma jkun għodda biex ċerti splinters li hawn inġibuhom flimkien.

Per eżempju hawn ħafna – u naħseb li l-Onor.

Bartolo esperjenza xi ftit minnhom - talbiet biex ikun hawn faċilita` ta' l-isport tal-karozzi.

Waħda mill-preokkupazzjonijiet li għandi hija li jekk xi darba tasal din il- faċilita` f'pajjiżna, minħabba l-land use ma jistax ikollu tlieta minnhom, imma waħda biss.

Allura jiena wisq nibża' li se jkun hemm xi ħadd eskluż.

Jien nixtieq li xi darba, lil dawn niffederawhom u bil-liġi se jkollhom ċerta imbottatura biex jingħaqdu f'federazzjoni nazzjonali ta' dak it-tip ta' sport li tkun tista' titkellem għal din l-organizzazzjoni.

Din, l-istess bħal fir-rigward ta' "assoċjazzjoni", qiegħda hemm għall-fini tal-kategoriji fir-reġistru, mhux biex xi ħadd ibiddel ismu.

THE CHAIRMAN: L-Onor.

Bartolo.

ONOR.

EVARIST BARTOLO: Jiena nifhem l-ispirtu ta' dak li qiegħed jgħid l- Onor. Segretarju Parlamentari, u naqbel miegħu.

Aħna għandna t-tendenza li jekk ikun hawn ħames persuni, iwaqqfu sitt federazzjonijiet differenti u ma tantx jaħdmu flimkien.

Iktar tard fil-liġi jien kont se nissuġġerixxi li x'ħin naslu biex nagħtu l-flus, norbtu dawn l-għotjiet ma' inċentivi biex l- għaqdiet jaħdmu flimkien.

Hemm sistemi, fil-fehma tiegħi, serji, li daħlu anke f'pajjiżi oħra, fejn l-għaqdiet huma mitluba żewġ affarijiet, li jissottomettu business plan ta' x'se jagħmlu fit-tliet snin li ġejjin u jiġu preferuti – li it's a positive discrimination – u li fis-suġġerimenti u fil-proposti tagħhom għat-tliet snin li ġejjin jgħidu ma' liema għaqda se jaħdmu.

Nixtieq inqajjem punt ieħor pero' ma rridx ninftiehem li qiegħed sempliċiment infettaq.

Kif se niddefinixxu federazzjoni Għawdxija?

Naħseb li huwa mportanti li nagħtu ftit kas tar-realta` Għawdxija, għax ma jkunx fair għal federazzjoni sportiva Għawdxija li biex ikollha l-istatus ta' federazzjoni nazzjonali, trid bilfors tingħaqad jew tissieħeb ma' federazzjoni Maltija.

Sinċerament inħoss li bħalma f'liġijiet oħra, anke ta' l-istess Ministeru, tajna kas tar-realta` Għawdxija, għandna nagħtu kasha wkoll, anke meta qegħdin niddiskutu l-qasam sportiv, għax hija realta` partikolari u minbarra l-problemi li l-għaqdiet Għawdxin diġa' għandhom biex joperaw, ma naħsibx li għandna nżidulhom il-problema li biex ikunu jistgħu joperaw kif tixtieq din il-liġi, ikollhom jissieħbu ma' assoċjazzjonijiet jew ma' federazzjonijiet Maltin.

Forsi se jkun xi ftit diffiċli li ninfilsaw xi definizzjoni li tagħti kas tar-realta` Għawdxija, pero' żgur li fil-qalba tal-liġi għandna nagħmlu riferenza speċifika u partikolari għar-realta` Għawdxija, għax nerġa' ngħid, m'għandniex nagħtu lil xi ħadd x'jifhem li qiegħda tinħoloq struttura li tista' - u nemmen li dan verament jista' jiġri - temarġina għaqdiet u assoċjazzjonijiet sportivi Għawdxin għax ma jkunux jikkwalifikaw għad-definizzjoni ta' "federazzjoni nazzjonali".

THE CHAIRMAN: L-Onor.

Carmelo Mifsud Bonnici.

ONOR.

CARMELO MIFSUD BONNICI: Allura jekk ngħidu li l-clubs ta' Bormla jew tal-Kottonera jingħaqdu fuq livell nazzjonali, mhux reġjonali, u jipparteċipaw, għax il-parteċipazzjoni tagħhom hija mportanti....

Aħna ma rridux inħarsu lejn minn fejn ġejjin il-clubs, għax inkella jkun faċli li naqgħu fin-nassa li naħsbu li hija l-attivita` li huma jagħmlu li għandha tkun fuq livell nazzjonali.

Jekk nagħmlu dan ikunu qegħdin ngħabbu lill- clubs iktar milli hemm bżonn, li m'huwiex l-iskop.

Jekk hemm clubs Għawdxin li jingħaqdu u jaħdmu fuq livell nazzjonali, allura jikkwalifikaw.

Jien iktar inkwetat minħabab l-kelma "relatati", għax fit-test Malti ma tesprimix dak li hemm fit-test Ingliż permezz tal-kelma "associated".

Il- kelma "associated" m'hijiex tradotta tajjeb bħala "relatati", u meta niġu biex niddefinixxu x'inhuma "relatati", se jkollna problema.

X'inhi l-linja ta' demarkazzjoni bejn dawk li huma relatati u dawk li m'humiex?

Skond il- konsulenza legali li ingħatajt, jidher li jkun aħjar jekk din il-parti nipposponuha biex insibu kelma aħjar minn "relatati", għax inkella se nkunu qegħdin niddiskriminaw bejn liema huma dawk li huma relatati, u dawk li m'humiex.

Jekk m'hemmx xi ħaġa oħra li trid tingħad, nissuġġerixxi li ngħaddu għad- definizzjonijiet l-oħrajn sakemm insibu kelma aħjar minn "relatati" peress li fit-test Ingliż, il-kelma "associated" hija iktar preċiża.

THE CHAIRMAN: L-Onor.

Evarist Bartolo.

ONOR.

EVARIST BARTOLO: Il-punt li kont qiegħed nagħmel iktar kmieni dwar Għawdex kien li biex niddefinixxu f'liema livell qegħdin jieħdu sehem l- Għawdxin u li dik l-attivita` trid isseħħ fuq it-territorju.....

ONOR.

CARMELO MIFSUD BONNICI: It-territorju huwa kollu nazzjonali, jiġifieri jekk għall-argument....

ONOR.

EVARIST BARTOLO: Jekk nirrikonoxxu li attivita` li qegħdin jagħmlu għaqdiet sportivi Għawdxin f'Għawdex hija nazzjonali, jien ma nsibx problema b'dik id-definizzjoni.

Imma hekk qegħdin nifhmu?

ONOR.

CARMELO MIFSUD BONNICI: Anke Kemmuna hija parti mit-territorju Malti.

Fl-importanza territorjali, m'hemm differenza bejn Malta u Għawdex, jiġifieri l-attivita`, issir fejn issir, hija nazzjonali, ladarba jkun hemm federazzjoni li tingħaqad u tipparteċipa f'attivita` ta' natura nazzjonali.

L-importanti hu li dik il-federazzjoni tkun qiegħda tgħaqqad xi ħaġa fuq il- clubs, u għalhekk tkun qiegħda tagħmel xi ħaġa nazzjonali, indipendentement minn jekk hijiex qiegħda f'Għawdex, f'Kemmuna, f'Filfla jew f'Malta.

ONOR.

JESMOND MUGLIETT: Pero' din id-definizzjoni hija marbuta ma' l- artiklu tar-reġistru.

Fil-fatt, anke jekk inħarsu lejn subklawsola (6) ta' klawsola 35 naraw li minflok il-kelma "relatati" hemm "dixxiplini sportivi assoċjati".

Naħseb li b'hekk inkunu aktar konsistenti.

Sur President, aħna nixtiequ li lill-assoċjazzjoni nazzjonali u lill- federazzjoni nazzjonali nagħtuhom aktar rikonoxximent u dan nistgħu nagħmluh b'avviż legali.

Per eżempju ̧ nistgħu ngħidu li l-MFA u l- assoċjazzjonijiet tal-basketball ̧ tal-volleyball u tal-handball stabbilxxew fil-kamp sportiv tagħhom u diġà huma rikonoxxuti mill-European Federation.

Dawn qed jagħmlu xogħol eċċezzjonali u aħna qed nirrikonoxxuhom.

Sur President ̧ jista' jkollna wkoll konflitt għax ̧ per eżempju, fil-futbol jistgħu jgħidulek: Min hija l-assoċjazzjoni nazzjonali li għandek tirrikonoxxi; l-MFA jew il-MAFA?

Hawnhekk ippreċiżajna li trid tkun rikonoxxuta l-organizzazzjoni internazzjonali li tirrappreżenta t-tali dixxiplina.

Issa min hija l-organizzazzjoni internazzjonali magħrufa?

Darba kelli f'moħħi dik l-organizzazzjoni internazzjonali rikonoxxuta mill- IOC.

Dan ifisser li lil dik l-assoċjazzjoni Maltija affiljata ma' body internazzjonali rikonoxxut irridu ngħidulha li hija l-assoċjazzjoni nazzjonali li qed nagħrfu.

Għalhekk aħna qed nagħrfu l-istatus tagħha u kważi qed nirrikonoxxuh mingħajr formalità.

Din kienet l-intenzjoni.

Sur President, naħseb li l-assoċjazzjoni ta' clubs Għawdxin trid tidħol f'xi kategorija ta' għaqdiet oħra.

Per eżempju ̧ għalija l-assoċjazzjoni ta' clubs Għawdxin u l-assoċjazzjoni ta' clubs minn Pembroke huma assoċjazzjonijiet reġjonali jiġifieri għandhom jidħlu ma' clubs oħrajn.

Għalhekk dawn ma joqgħodux taħt din id-definizzjoni għal skop ta' liġi.

THE CHAIRMAN: L-Onor.

Carmelo Mifsud Bonnici.

ONOR.

CARMELO MIFSUD BONNICI: Għall-grazzja ta' l-argument ejja ngħidu li hemm sport li huwa pprattikat Għawdex biss.

Dan il-fatt ma jipprekludix ...

ONOR.

JESMOND MUGLIETT: Ejja nieħdu d-dixxiplina tal-boċċi, per eżempju ̧ li kulturalment evolviet Għawdex.

Aħna rridu li dawk il-clubs Maltin li forsi bdew jissieħbu ma' l-assoċjazzjoni Għawdxija jkunu klassifikati bħala federazzjoni nazzjonali u jekk ikun hemm body internazzjonali ...

ONOR.

CARMELO MIFSUD BONNICI: L-importanti huwa li dawn ikunu rikoxxuti minn body internazzjonali.

Jekk dawn iġibu rikonoxximent internazzjonali tagħhom ikun ifisser li dawn qed jagħmlu attività nazzjonali u m'għandhiex x'taqsam il-kwestjoni reġjonali u mhux reġjonali.

ONOR.

JESMOND MUGLIETT: Qed naqblu.

Mela l-kelma "relatati" għandha tiġi "assoċjati" biex inkunu konsistenti ma' fejn hemm id-definizzjoni aktar tard.

Għalhekk id-definizzjoni tiġi "attivitajiet sportivi assoċjati".

Issa se nipproponi din l-emenda verbali:

"Fid-definizzjoni "Federazzjoni" jew "Federazzjoni Nazzjonali" l- kelma "relatati" għandha tiġi sostitwita bil-kelma "assoċjati".

THE CHAIRMAN: It-test Ingliż se nemendawh?

ONOR.

CARMELO MIFSUD BONNICI: Fit-test Ingliż qiegħda tajba jiġifieri qed nemendaw it-test Malti biss.

THE CHAIRMAN: Issa ngħaddu biex niddiskutu d-definizzjoni "Fond għall- Isport".

Hawn rimarki?

L-Onor.

Evarist Bartolo.

ONOR.

EVARIST BARTOLO: Il-punt li nixtieq nagħmel mhuwiex fuq id- definizzjoni as such għax dan niddiskutuh meta niġu għal klawsola 19.

Pero' għandna nieħdu l-okkażjoni ta' dan l-abbozz ta' liġi biex fondi li jeżistu taħt ministeri differenti ...

Per eżempju ̧ il-Ministeru tal-Finanzi għandu line items li jista' juża biex iqassam hu fondi lill-għaqdiet sportivi, kif għamilna fil-każ tal-liġi dwar il-ħarsien tal-wirt storiku.

Jien nemmen li dawk il-fondi għandhom jidħlu fil-Fond għall-Isport.

Naf li kull ministru tal-finanzi ħafna drabi jkun magħruf li jieħu u allura jekk iċċaħħadlu xi opportunità biex jidher li qed jagħti ̧ ma jeħux gost.

Pero' naħseb li waħda mill-problemi li għandna f'Malta hija li għandna multiplikazzjoni ta' sorsi ta' tqassim u jista' jiġri li l-iskop li għalih tkun għaddiet din il-liġi u għalxiex se taħdem tista' titħarbat b'inizjattivi oħrajn li jkunu qed jittieħdu mill-istess gvern jew minn ministeri differenti.

Fil-każ tal-wirt storiku aħna konna daħħalna emenda biex fondi oħrajn li jeżistu taħt ministeri differenti jsiru parti minn dan il-fond.

Pero' mhuwiex il-każ li din indaħħluha hawnhekk.

Jien sempliċement qed nitkellem fuq l-ispirtu li diġà qed nagħtu sinjal u meta se niġu biex niddiskutu klawsola 19 se nkunu qed inressqu emenda biex line items u fondi oħrajn li jeżistu jkunu parti mill-Fond għall-Isport.

THE CHAIRMAN: L-Onor.

Jesmond Mugliett.

ONOR.

JESMOND MUGLIETT: Dan huwa suġġeriment pożittiv pero' nitkellmu dwaru aktar tard.

Id-definizzjoni "Fond għall-Isport" mhijiex xi ħaġa li vvintaha dan il- gvern imma daħlet għall-ewwel darba wara li għaddiet ir-riżoluzzjoni dwar il-proprjetajiet li kienet għaddiet taħt il-leġislatura ta' qabel meta l- Onor. Bartolo kien il-ministru responsabbli minn dan il-qasam.

F'dik ir- riżoluzzjoni iċ-ċnus u l-kirjiet li kienu ġejjin minn proprjetà li kienet qed tkun mgħoddija kienu marru għall-Fond għall-Isport li kien taħt ir- responsabbiltà tal-Kunsill Malti għall-Isport.

Pero' issa x'ġara?

Issa l- Kunsill Malti għall-Isport qed jinbidel minn korp appuntat għal korp li għandu aktar funzjonijiet eżekuttivi u allura ħassejna li dik ir- responsabbiltà li kellu fil-format preżenti tkun ukoll mgħoddija lill- Kunsill Malti għall-Isport fil-format eżekuttiv kif qed inkluż f'din il- liġi.

Allura ħassejna li għandna nippreċiżawha.

Fil-fatt tajna indikazzjoni ta' kif jistgħu jkunu minfuqa l-fondi fil-Fond għall-Isport għax dawk il-flus huma ġejjin miċ-ċnus kollha u mill-kera pagabbli lill- gvern għall-proprjetà mgħoddija lill-assoċjazzjonijiet.

Is-suġġeriment ta' l-Onor.

Bartolo nistgħu niddiskutuh meta nkunu qed nitkellmu fuq dispożizzjonijiet finanzjarji.

THE CHAIRMAN: Hemm rimarki?

L-Onor.

Evarist Bartolo.

ONOR.

EVARIST BARTOLO: L-uniku punt li nixtieq nagħmel fuq dawn iż-żewġ definizzjonijiet li għadna kemm għaddejna huwa aktar appell milli kumment fuq id-definizzjoni.

Naf li forsi għadu kmieni wisq biex il-gvern jitkellem ma' l-impjegati milquta, imma jien nappella biex isiru xi laqgħat magħhom qabel ma nerġgħu nibdew niddiskutu din il-liġi.

Għax meta ddiskutejna l-liġi dwar il-ħarsien tal-wirt storiku u tal-kunsill tal- kultura, il-Ministru Galea kellu jitkellem ma' l-impjegati nvoluti u s'issa għadhom fid-dlam dwar dak li se jiġri eżatt.

Jien naħseb li għandhom dritt ikunu jafu.

Fil-Kumitat Permanenti għall-Konsiderazzjoni ta' Abbozzi ta' liġi qed jiġi diskuss l-Abbozz ta' Liġi dwar ir-Relazzjonijiet Industrijali fejn qed insemmu l-obbligu ta' kumpanniji privati li jżommu lill-impjegati tagħhom informati bl-iżviluppi li jkunu qed jiġru, allura l-gvern irid ikun ta' eżempju tajjeb għal min iħaddem.

Għalhekk ikun tajjeb li l-impjegati milquta jinżammu informati x'qed jiġi propost u x'hemm il-ħsieb li jsir ħalli l-bidliet li jkunu qed isiru b'intenzjoni tajba ma jiġux interpretati li qed isiru manuvri fid-dlam.

THE CHAIRMAN: L-Onor.

Mugliett.

ONOR.

JESMOND MUGLIETT: M'għandi xejn kontra li niltaqgħu ma' l- impjegati u fil-fatt jien tkellimt ma' xi ftit mill-impjegati individwalment.

Ħassejt li kien ftit prematur li nitkellmu ma' l-impjegati għax ma ridtx nibda diskussjonijiet qabel ma nkun naf meta verament se jibda t-tibdil.

Meta ġiet launched il-white paper ta' din il-liġi jien ħsibt li dan l-abbozz ta' liġi kien se jitressaq fil-bidu ta' din is-sena u fil-fatt qegħdin sitt xhur tard.

Għalhekk issa wieħed jista' jkun iktar konkret għax nassumi li f'Settembru jew f'Ottubru nistgħu nikkonkludu d- diskussjoni.

Jien tkellimt ma' xi individwi u anke tfajt feelers u għalhekk fil-winding up ikkritikajt ċerti prattiċi fid-dipartiment, partikolarment mill- operatives.

Meta għedt li nixtieq li dawk li qed jagħmlu x-xogħol tal- landscaping jifformaw kooperattiva u nibdew nixtru s-servizz mingħandhom - ħalli ma nitfgħux lill-ħaddiema x'imkien ma jagħmlu xejn u nitilfu ċertu expertise li għandhom - kont qed nitkellem wara li ħadt ċertu feedback.

Konna tfajna dak il-feeler u naf li hemm interess mingħajr ma tkellimt ma' l-impjegati direttament.

Jiġifieri diġà bdejna nitfgħu feelers ta' x'se jiġri mill-ħaddiema u kien hemm ċerti ħaddiema li kellmuna individwalment.

Però naċċerta lill-Onor.

Bartolo li sakemm naslu biex nikkonkludu din il-liġi żgur inkunu kellimna lill-ħaddiema biex jaraw jekk iridux imorru mal-Kunsill Malti għall-Isport kif se jkun kostitwit, jew imorrux ma' xi dipartimenti.

THE CHAIRMAN: Aktar rimarki?

L-Onor.

Mugliett.

ONOR.

JESMOND MUGLIETT: Fit-test Malti għandna li:

"Klabb" tfisser assoċjazzjoni ta' persuni, kemm f'sura ta' sħubija ċivili, kemm sħubija kummerċjali jew xort'oħra, f'liema sħubija l- individwi jingħaqdu jew jissieħbu f'xi assoċjazzjoni primarjament bil- għan li jieħdu sehem jew jorganizzaw attivitajiet sportivi."

Naħseb il-kliem "jew jissieħbu f'xi assoċjazzjoni" m'humiex ċari.

Għalhekk fit-test Malti nistgħu nbiddlu l-kelma "assoċjazzjoni" u nagħmluha "soċjetà".

THE CHAIRMAN: Hemm rimarki?

L-Onor.

Evarist Bartolo.

ONOR.

EVARIST BARTOLO: Jien naħseb li tkun ħaġa tajba li nbiddlu dak il- kliem.

U ladarba qed inbiddlu dik il-parti forsi tkun iktar eleganti u jitneħħew il-kontradizzjonijiet li jistgħu jinqalgħu, kieku nbiddlu anke l- ewwel parti tad-definizzjoni, fejn tgħid: ""Klabb" tfisser assoċjazzjoni ta' persuni".

ONOR.

JESMOND MUGLIETT: Fil-każ nagħmluha ""Klabb" tfisser sħubija ta' persuni".

ONOR.

EVARIST BARTOLO: U jekk flok il-kelma "assoċjazzjoni" nużaw il- kelma "soċjetà", din jista' jkollha xi konnotazzjonijiet kummerċjali?

Forsi l-Onor.

Mifsud Bonnici jista' jagħti l-opinjoni tiegħu dwar dan.

ONOR.

CARMELO MIFSUD BONNICI: Fil-fatt il-kelma "soċjetà" hija iktar indikata fit-test Malti.

It-test Ingliż huwa spjegat aħjar.

Aħna ngħidu soċjetà kummerċjali u soċjetà ċivili għax hemmhekk qed tirriferi għaż-żewġ branki partikolari tal-liġi.

L-ewwel waħda hija dik li qiegħda fil-Kodiċi Ċivili fejn għandek l-hekk imsejħin "civil partnerships" li huma individwi li jingħaqdu flimkien mingħajr skop ta' kummerċ, li jagħmlu attività oħra ċivili li m'għandha ebda skop ta' kummerċ.

Imbagħad hemm soċjetajiet kummerċjali li jaqgħu mhux biss taħt il-Companies Act, imma hemm varjetà ta' kumpanniji oħrajn li joħorġu mill-Kodiċi Kummerċjali.

It-test Malti ma jirrispekkjax dan, allura meta tgħid soċjetà ċivili jew soċjetà kummerċjali mhux fis-sens ta' soċjetà ta' umani in ġenerali, imma soċjetà civili għall-iskop tal-Kodiċi Ċivili u għall-iskop tal-Kodiċi Kummerċjali.

Naħseb li din id-definizzjoni trid tiġi emendata.

ONOR.

EVARIST BARTOLO: Jien naħseb li jekk tinbidel b'dan il-mod id- definizzjoni ta' "assoċjazzjoni" li għandna iktar qabel tiġi liberata minn ċerti ambigwitajiet.

ONOR.

JESMOND MUGLIETT: Mr Chairman, nipproponi li din id-definizzjoni tiġi posposta anke għaliex għadna ma sibniex il-kliem preċiż għat-test Ingliż.

THE CHAIRMAN: Ngħaddu għad-definizzjoni ta' "Kumitat Konsultattiv".

Hemm aktar rimarki?

L-Onor.

Evarist Bartolo.

ONOR.

EVARIST BARTOLO: Waqt li hawnhekk qed nitkellmu fis-singular fi klawsola 21 qed immorru għall-possibbiltà ta' kumitati konsultattivi.

Qed ngħidu li jista' jkun hemm aktar minn kumitat konsultattiv wieħed.

Qed nifhem tajjeb?

ONOR.

JESMOND MUGLIETT: Iva.

Meta tkun qed tagħmel liġi tipprova tipprevedi l-eventwalitajiet kollha.

Fil-passat kien hemm kumitati konsultattivi ad hoc fil-qasam ta' l-isport.

Per eżempju, jien niftakar li meta kien ministru, Dr Michael Falzon kien waqqaf kumitat konsultattiv fuq l-isport fl-iskejjel, u xi kultant jinħass il-bżonn li jitwaqqaf anke kumitat konsultattiv dwar id-doping.

Naturalment kumitat konsultattiv ma jitwaqqafx biex jibqa' hemm għal dejjem imma jkollu a specific timeframe, u meta darb'oħra jinħatar kumitat konsultattiv ieħor fuq materja differenti, x'aktarx li l-kostituzzjoni tiegħu tkun differenti wkoll.

THE CHAIRMAN: L-Onor.

Bartolo.

ONOR.

EVARIST BARTOLO: Meta niġu biex niddiskutu xi kumitat konsultattiv, aħna l-Membri ta' l-Oppożizzjoni beħsiebna nressqu emenda biex naraw jekk il-Kamra taqbilx li nagħmlu xi ħaġa iktar sostanzjali minn dawn it-tip ta' kumitati konsultattivi li qed isemmi s-Segretarju Parlamentari, li għandhom rwol importanti ħafna, u dan għaliex inħossu li f'dan l-abbozz ta' liġi hawn xi ħaġa nieqsa.

Fil-fatt minħabba f'hekk meta naslu għal klawsola 21 se nipproponu li jitwaqqaf xi forum nazzjonali għall- isport - u mbagħad ikun irid jiġi definit anke meta se jiltaqa' dan il-bord - biex jagħti feedback u jkun hemm iktar accountability għal dak li jkun qed isir.

ONOR.

JESMOND MUGLIETT: Fil-fatt dan is-suġġeriment lili daħħalli f'moħħi waqt li kont qed nipprepara d-diskors tal-winding up għax dak il- ħin irrealizzajt li n-nuqqas ta' qbil li hemm bejn il-gvern u l- oppożizzjoni dwar dan l-abbozz ta' liġi jista' jkun ġej minħabba li hawn min jemmen li l-kunsill Malti għall-isport għandu jingħata forma ta' forum nazzjonali.

Fil-fatt il-kunsill Malti għall-isport kif inhu llum m'huwiex forma ta' forum nazzjonali imma huwa korp eżekuttiv li fih ċerti stakeholders biex iwettqu l-policy tal-gvern.

Nitlob lill-Membri ta' l-oppożizzjoni biex jekk għandhom suġġerimenti oħra ta' dan it-tip, jgħadduhomlna ħalli nkunu nistgħu nistudjawhom waqt ir- recess u jkollna ċans nifformaw viżjoni dwarhom.

THE CHAIRMAN: L-Onor.

Law.

ONOR.

RITA LAW: Ma nafx jekk tkun idea tajba li dan il-kumitat konsultattiv ikun wieħed edukattiv ukoll għax inħoss li l-edukazzjoni f'dan il-qasam hija importanti ferm.

THE CHAIRMAN: L-Onor.

Bartolo.

ONOR.

EVARIST BARTOLO: Jekk wieħed jiftakar, meta konna qed niddiskutu l- abbozz ta' liġi dwar il-patrimonju Malti u ddiskutejna fit-tul it-twaqqif ta' forum nazzjonali, iż-żewġ naħat kienu qablu fuq ir-rwol u fuq l-obbligi ta' dan il-forum u fuq meta dan għandu jiltaqa', u għalhekk jien naħseb li m'għandux ikun hemm problemi biex jitħaddem l-istess konċett fil-każ tal- forum nazzjonali għall-isport.

Sur President, jien nemmen li dan il-forum għandu jingħata struttura differenti mill-kunsill Malti għall-isport għaliex dawn għandhom funzjonijiet differenti.

Ikun tajjeb ukoll li xi kultant il-membri tal- kunsill Malti għall-isport u l-membri ta' dan il-forum jagħmlu laqgħat bejniethom biex matulhom huma jkunu jistgħu jagħmlu ċerta kritika kif ukoll ċerti mistoqsijiet, suġġerimenti u proposti.

Naħseb li dan jgħin anke fit- tfassil u fit-twettiq ta' politika sportiva nazzjonali li tagħmel sens, u għalhekk nirrakkmanda lis-Segretarju Parlamentari biex jara x'għamilna fil- qasam tal-patrimonju Malti għax kif għedt diġa', dan huwa mudell tajjeb għal dan il-qasam.

THE CHAIRMAN: L-Onor.

Mugliett.

ONOR.

JESMOND MUGLIETT: Biex nirrispondi għall-punt li għamlet l-Onor.

Law, irrid ngħid li l-kunsill Malti għall-isport għandu wkoll l-għan li jeduka, pero` meta nitkellmu fuq edukazzjoni rridu noqogħdu attenti għax ir- responsabbilta` ta' edukazzjoni fl-iskejjel m'hijiex ta' dan il-kunsill imma tad-diviżjoni ta' l-edukazzjoni.

Madanakollu anke dan l-abbozz ta' liġi jagħmel aċċenn għall-edukazzjoni, fosthom paragrafu (d) ta' subklawsola (1) ta' klawsola 6, li jgħid illi waħda mill-funzjonijiet tal- kunsill Malti għall-isport hija li:

"... jippromwovi u jiżgura l-edukazzjoni u t-tħejjija ta' coaches, amministraturi u uffiċjali bil-kompetenzi vokazzjonali u professjonali meħtieġa, ...".

THE CHAIRMAN: Iktar rimarki, jekk jogħġobkom?

(Onor. Membri: No)

Mela ħalli ngħaddu għad-definizzjoni ta' "Kumitat Olimpiku Malti".

Is- Segretarju Parlamentari.

ONOR.

JESMOND MUGLIETT: Sur President, wieħed jista' jgħid li l-kumitat olimpiku għandu rwol nazzjonali għoli f'kull pajjiż.

Fil-fatt f'ċerti pajjiżi l-kumitat olimpiku jinkorpora anke l-eżekuttiv tal-gvern, u hemm pajjiżi oħra li jkollhom kemm l-eżekuttiv tal-gvern kif ukoll il-kumitat olimpiku, jiġifieri teżisti a dual system.

Fil-fatt aħna għażilna din id- dual system, u għandna kopja ta' l-istatut fit-Tieni Skeda ta' dan l-abbozz ta' liġi.

Sur President, ta' min jgħid li dan l-istatut tal-kumitat olimpiku kien jeżisti biss fit-test Ingliż u konna aħna li ttraduċejna dan l-istatut għat- test Malti.

Naturalment aħna bagħtna din it-traduzzjoni lill-kumitat olimpiku Malti għall-approvazzjoni tiegħu għax suppost li dan l-istatut ġie tradott minnu.

Fil-fatt jien għaddejt it-traduzzjoni ta' dan l-istatut lill-kumitat olimpiku Malti b'mod formali, u din it-traduzzjoni ġiet lura għandi emendata b'mod formali wkoll.

THE CHAIRMAN: L-Onor.

Bartolo.

ONOR.

EVARIST BARTOLO: Jiġifieri qegħdin ngħidu li din se tkun parti mill- iskeda mal-liġi?

ONOR.

JESMOND MUGLIETT: It-test Ingliż huwa l-istatut eżattament kif inhu, jiġifieri schedule 2 bl-Ingliż hija l-istatut tal-Kumitat Olimpiku Malti.

Skeda 2 bil-Malti hija t-traduzzjoni li għamilna aħna, li ġiet approvata mill-KOM, għax kieku ma sarx hekk, ma kienx ikun jagħmel sens li tiddaħħal fil-liġi, għax l-istatut huwa proprjeta` ta' l-għaqda li hu jirregola.

X'aktarx li meta naslu għal skeda 2, se jkollna ċerti emendi li nistgħu naraw jekk naqblux fuqhom en bloc, pero' skeda 2 bil-Malti m'hijiex l-iskeda ta' l-istatut tradott bil-Malti approvat mill-MOC.

Dak se jiġi sottomess meta naslu għal dik l-iskeda.

THE CHAIRMAN: Jekk m'hawnx iktar rimarki nistgħu ngħaddu għad- definizzjoni ta' "Kumitat ta' Tmexxija".

L-Onor.

Bartolo.

ONOR.

EVARIST BARTOLO: M'iniex se nikkummenta dwar id-definizzjoni as such imma dwar xi ħaġa li se nitkellmu dwar x'ħin naslu biex niddiskutu klawsola 18, li qiegħda tagħti ħafna poteri lill-ministru konċernat.

Dan iddiskutejnih anke fil-każ tal-kultura u tal-patrimonju, fejn sibna - imbagħad, wara diskussjoni bejnietna, qbilna - li ħafna drabi, fejn hemm il- kelma laxka "jista'", bdejna ndaħħlu l-kelma "għandu", biex ikun hemm obbligu, għax il-fatt li "jista'" jista' jfisser ukoll li "ma jistax".

Allura eventwalment, meta se naslu għall-qalba tal-liġi nnifisha, se nkunu qegħdin niġbru dan it-tip ta' osservazzjonijiet biex indaħħlu aktar accountability.

THE CHAIRMAN: Ngħaddu issa għad-definizzjoni tal-kelma "Kunsill".

Hawn rimarki?

(Onor. Membri: No) Ngħaddu mela għad-definizzjoni tal-kelma "Maltin".

Is-Segretarju Parlamentari.

ONOR.

JESMOND MUGLIETT: Forsi wieħed jara stramba d-definizzjoni tal- kelma "Maltin" bħala "xi kategorija ta' xi persuni oħra skond kif jiġi ordnat mill-Ministru minn żmien għal żmien", u għalhekk ta' min nippreċiżawha.

Kultant ċertu tip ta' sport għandu regolamenti differenti dwar min jista' jipparteċipa fih bħala Malti.

Dawn ir-regolamenti jistgħu jibbażaw fuq ċittadinanza jew fuq ir-residenza.

Għall-finijiet tal-liġi, huma l-Maltin għax xi kultant, ċerti assoċjazzjonijiet jagħmlu xi restrizzjonijiet, per eżempju fil-football ġieli tkun tapplika r-regola li tliet players barranin biss jistgħu jilagħbu mal-clubs li jipparteċipaw fil- premier league, filwaqt li f'diviżjonijiet oħrajn jkun hemm regolamenti oħra.

F'dixxiplini oħrajn, bħall-basketball, huma bissa dawk li jkollhom passaport Malti li jistgħu jilagħbu fil-league, allura, biex ma jkollniex kunflitt, la mal-football u lanqas ma' sport ieħor, fejn minn wieħed għall- ieħor, id-definizzjoni ta' "Malti" tista' tvarja, ħallejniha b'dan il-mod.

Dan kien il-ħsieb tagħna.

THE CHAIRMAN: L-Onor.

Evarist Bartolo.

ONOR.

EVARIST BARTOLO: Ħsibna ftit dwar x'implikazzjonijiet jista' jkollu dan f'oqsma oħra, mhux neċessarjament sportivi.

Ħalli nagħti eżempju, għax żgur li talbiet bħal dawn isiru.

Il-Ministru jista' jiddeċiedi li persuna partikolari ta' nazzjonalita` differenti, hija Maltija.

Nafu li meta jsir dan, dawn il-persuni jibdew jitolbu affarijiet li jitolbu l-Maltin, bħal per eżempju li uliedhom jattendu fi skola tal- gvern mingħajr ħlas.

Jien m'iniex qed nidħol fil-mertu ta' l-argument ta' xi drittijiet għandhom it-tfal tal-footballers li jiġu joqogħdu f'Malta.

S'issa, jekk dawn ma jkunux saru Maltin, ma jkunux definiti bħala tali għal skop ta' servizzi li huma jew il-familja tagħhom jieħdu.

Nerġa' ngħid li m'hijiex l-ewwel darba li jkun il-ministru stess li lil dawn in-nies jgħidilhom Ii huma Maltin.

Imbagħad, kif qiegħed ngħid, dawn jirrikorru għandhom biex jingħataw l-istess drittijiet tal-Maltin, u din m'hijiex ipotesi imma ġrat u tibqa' tiġri f'kull qasam, inkluż fl-isptar u f'servizzi pubbliċi oħrajn.

Jien nifhem l-iskop għaliex sar dan, u fil- qasam sportiv jagħmel ħafna sens, pero', la imkien ieħor fil-liġi jien nifhem li mhux se jkun hemm delinjazzjoni ta' xi tfisser il-kelma "Maltin", jiena ngħid li għandna nkunu kawti, għax qegħdin niftħu wisq lilna nfusna, bil-konsegwenza li lil min se nagħtuh it-titlu ta' Malti, imbagħad se jippretendi li jiġi ttrattat ta' Malti...

ONOR.

JESMOND MUGLIETT: Fil-fatt qiegħed inħares lejn xi notamenti li għandi quddiemi u lejn ċerti riferenzi li iktar tard jistgħu jpoġġuna fuq problemi ta' dan it-tip, u li x'aktarx se jiġu rranġati.

Naħseb li kważi kważi, id-definizzjoni tal-kelma "Maltin", għall-fini ta' din il-liġi, nistgħu ngħaddu mingħajrha.

Allura qiegħed nitlob li din id-definizzjoni titneħħa għax x'aktarx, fi klawsoli oħrajn se nneħħuha wkoll billi iktar tard inressqu emenda formali.

THE CHAIRMAN: Ngħaddu għad-definizzjoni tal-kelma "Ministru".

Hawn rimarki?

(Onor. Membri: No) Ngħaddu mela għad-definizzjoni tal-kelma "Ordinanza".

Qiegħed nifhem li m'hawnx rimarki.

Ngħaddu issa għad- definizzjoni tal-kelma "Ordnata".

L-Onor.

Bartolo.

ONOR.

EVARIST BARTOLO: Biex inkun onest, din id-definizzjoni qiegħed naraha kemmxejn stramba.

Għaliex inħass il-bżonn li niddefinixxu li "ordnata"....?

Nistqarr li ma niftakarx kuntestwalment kemm-il darba intużat u kif intużat.

Hemm xi raġuni partikolari għaliex min fassal dan l-abbozz ta' liġi ħass il-bżonn li jħalli d-definizzjoni ta' "ordnata"?

ONOR.

CARMELO MIFSUD BONNICI: Għax fit-test Ingliż hemm il-kelma "prescribed", li mhux neċessarjament tfisser "ordnata".

""Prescribed" means prescribed by regulations made by the Minister under this Act", li naħseb li hija differenti mid-definizzjoni fit-test Malti.

Għalhekk nistgħu nipposponu din id-definizzjoni ħalli nirranġaw il-kelma....

ONOR.

EVARIST BARTOLO: Probabbli hemm ċans li nsibu kelma aħjar minn "ordnata".

ONOR.

CARMELO MIFSUD BONNICI: Qed nitolbu li d-diskussjoni fuq id- definizzjoni tal-kelma "ordnata" nipposponuha biex nagħmlu emenda għaliha.

THE CHAIRMAN: Mela issa ngħaddu għad-definizzjoni tal-kelma "persuna".

ONOR.

CARMELO MIFSUD BONNICI: F'din id-definizzjoni għandek x'hemm fl- Interpretation Act.

F'dan l-Att li kien għadda fl-1975 għandek xi tfisser persuna ġuridika u allura din qed terġa' tirrispekkja dak li hemm f'dak l- Att.

THE CHAIRMAN: L-Onor.

Evarist Bartolo.

ONOR.

EVARIST BARTOLO: Jien aktar familjari mal-kritika letterarja milli mal-ġurisprudenza imma nixtieq nistaqsi jekk il-kliem "persuna tinkludi korp ta' persuni" tinkludix bilfors korp ta' persuni.

Per eżempju, din tista' tirriferi għal persuna?

ONOR.

CARMELO MIFSUD BONNICI: Iva għax meta tgħid "persuna" qed tfisser persuna ġuridika li tista' tkun magħmula minn korp ta' persuni jew kull korp magħqud imwaqqaf skond il-liġi.

ONOR.

EVARIST BARTOLO: Tista' tkun persuna waħda?

ONOR.

CARMELO MIFSUD BONNICI: Fil-Companies Act għandek pożizzjonijiet fejn tista' tagħmel kumpannija u tkun waħdek.

Pero' l-bqija le u jrid ikun hemm ġabra ta' tnejn jew aktar persuni.

ONOR.

EVARIST BARTOLO: Qed nagħmel din il-mistoqsija għax huwa żgur li fil-qasam sportiv għandna dixxiplini li fihom jieħdu sehem grupp ta' persuni flimkien imma mbagħad hemm dixxiplini fejn l-isport ikun jikkonsisti f'persuni individwali.

X'inhu l-effett fuq ħaġa bħal din?

Per eżempju, hawnhekk nista' nsemmi wieħed li jilgħab l-isnooker.

ONOR.

CARMELO MIFSUD BONNICI: Jekk f'Malta jkun hawn wieħed li jipprattika dak l-isport huwa mod imma hawnhekk qed nitkellmu fuq għaqdiet ta' nies.

Għalhekk persuna waħda li tipprattika l-isport waħedha ma tistax issir awtomatikament club sportiv.

Inti qed tgħid li n-nies li jifformaw dan il-club ma jibqgħux responsabbli legalment huma personali imma dik ir-responsabbiltà tal-club tkun ta' entità ġuridika separata.

ONOR.

EVARIST BARTOLO: U jekk m'hemmx dik l-entità?

ONOR.

CARMELO MIFSUD BONNICI: Huwa għalhekk li hawnhekk qed niddefinixxu persuna ġuridika x'inhi.

Individwu dejjem jibqa' individwu bil-liġi imma persuna ġuridika hija persuna li tista' tagħmel kawża ̧ tista' tiffirma kuntratt ̧ tista' tiffirma l-kambjali, tista' tidħol għal ċerti commitments u jistgħu jagħmlu kawża kontra tagħha.

Għalhekk persuna individwali ma taqax taħt għaqda sportiva għax tkun waħedha.

ONOR.

JESMOND MUGLIETT: Fil-fatt din id-definizzjoni hija marbuta ma' l- issue tar-reġistru.

Per eżempju ̧ jekk inħarsu lejn klawsola 39 insibu hekk:

"Il-Ministru jista', wara konsultazzjoni mal-Kunsill, jagħmel regolamenti bil-għan li tidħol fis-seħħ din it-Taqsima ta' dan l-Att ̧ u jista' ̧mingħajr preġudizzju għall-ġeneralità ta' dak hawn aktar qabel imsemmi b'dawn ir-regolamenti jipprovdu dwar:

dawk il-kategoriji ta' persuni ...".

Meta għamilna "persuni" għall-fini ta' dawn il-paragrafi ma kellniex f'moħħna persuni individwali.

Pero' jista' jkollok għaqda ta' mseħbin li forsi ma tkunx tissejjaħ "soċjetà" jew "entità oħra" imma tkun persuna ġuridika.

Għalhekk se jkun hemm regolamenti dwar liema persuni jistgħu jidħlu fir-reġistru li jistabbilixxu l-kriterji.

THE CHAIRMAN: Issa ngħaddu għad-definizzjoni ta' "Persuna Reġistrata".

Hawn rimarki?

(Onor. Membri: No)

Mela ngħaddu għad-definizzjoni ta' "Proprjetà Assenjata".

Hawn rimarki?

(Onor. Membri: No)

Issa ngħaddu għad-definizzjoni "Reġistru".

Hawn rimarki?

L-Onor.

Rita Law.

ONOR.

RITA LAW: Ma nafx jekk jagħmilx differenza jew le.

Però fid- definizzjoni ta' "Reġistru" jingħad: ""Reġistru" tfisser Reġistru ta' Persuni ..."

Hemmhekk "tfisser" jew "ifisser" trid tiġi?

Għax hemmhekk il- kelma hija fil-maskil.

ONOR.

CARMELO MIFSUD BONNICI: Hemmhekk nużaw il-kelma "tfisser" għax aħna kull darba qegħdin ngħidu xi tfisser il-kelma għall-iskop tal-liġi.

ONOR.

RITA LAW: Jiġifieri ma tagħmilx differenza jekk il-kelma tkunx fil- maskil jew fil-femminil?

Għax "Reġistru" huwa fil-maskil.

ONOR.

JESMOND MUGLIETT: Onorevoli, din trid taqraha hekk: "F'dan l-Att, kemm-il darba r-rabta tal-kliem ma tkunx teħtieġ xorta'oħra, "Reġistru" tfisser ..."

Jiġifieri dik hija parti mis-sentenza li tibda fil-bidu ta' klawsola 2.

Il-kelma "tfisser" qed tikkwalifika l-kelma "rabta".

ONOR.

CARMELO MIFSUD BONNICI: Fil-liġi kull kelma tista' tingħata sinifikat differenti, allura biex inkunu ċerti fl-interpretazzjoni ngħidu li l-kelma "bord" f'din il-liġi tfisser hekk, hekk u hekk.

F'liġi oħra l- kelma "bord" tfisser xi ħaġa kompletament differenti.

F'din il-liġi, meta qegħdin ngħidu "Reġistru" tfisser, qegħdin ngħidu li għall-iskop ta' dan l- Att partikolari din il-kelma tfisser hekk.

Il-kwesjoni ta' maskil jew femminil m'għandha x'taqsam xejn.

THE CHAIRMAN: Issa ngħaddu għad-definizzjoni ta' "sena finanzjarja".

Hemm rimarki?

L-Onor.

Mifsud Bonnici.

ONOR.

CARMELO MIFSUD BONNICI: Hawnhekk huwa tajjeb li qed jiġi speċifikat mil-liema ġurnata tibda s-sena finanzjarja.

Fil-fatt il-liġi qiegħda tgħid: "perjodu ta' tnax-il xahar li jibda għaddej mill-ewwel ġurnata ta' Ottubru ta' xi sena partikolari u jagħlaq fit-30 ta' Settembru tas-sena ta' wara."

Jiġifieri qegħdin nipprovaw inġibu in line is-sena finanzjarja tad-diversi attivitajiet li huma marbutin magħha biex nipprovaw inġibu ċerta konformità fil-liġi u fl-attivitajiet in ġenerali.

Jiġifieri l-iskop tal-liġi huwa li tipprova tallinea l-affarijiet b'mod li jkunu uniformi.

Mr Chairman, ninforma lill-Kamra li l-emendi għad-definizzjonijiet kollha li ddiskutejna se nippreżentawhom fl-aħħar tad-diskussjoni ta' din il- klawsola.

Jekk hemm bżonn terġa' tinfetaħ id-diskussjoni fuq xi definizzjoni partikolari li tiġi emendata.

Id-diskussjoni fuq klawsola 2 baqgħet aġġornata.

Fid-9:20 p.m. il-Kamra rriżumiet u l-President tal-Kumitati rrapporta progress u talab il-permess sabiex il-Kumitat jerġa' jiltaqa'.

THE DEPUTY SPEAKER: Sar il-ħin.

Nitlob lill-Viċi Prim Ministru sabiex, jekk jogħġbu, jressaq l-Aġġornament tal-Kamra.

AĠĠORNAMENT

ONOR.

LAWRENCE GONZI: Sur President, nipproponi l-Aġġornament tal-Kamra għal nhar it-Tnejn, 16 ta' Settembru, 2002, fid-9:00 a.m. b'aġenda li tiġi komunikata aktar tard.

MR SPEAKER: rimarki?

L-Onor.

Jason Azzopardi.

ONOR.

JASON AZZOPARDI: Mr Speaker, f'dan il-ħin li għandi xtaqt nitkellem ftit dwar fatti li saru magħrufa matul dawn l-aħħar ġimgħat b'mod partikolari ma' dak li għandu x'jaqsam ma' rapporti li ġew ikkumissjonati mill-GWU dwar l-impatt ta' sħubija ta' pajjiżna fl-UE.

Il-GWU, li tipprofessa ruħha bħala l-akbar union f'pajjiżna – dan l-aħħar kien hemm artiklu li poġġa f'dubju serju kemm fil-fatt in-numru ta' membri li hi tgħid li għandha huwa veritier - ħadet pożizzjoni uffiċjali li hi kontra s-sħubija ta' pajjiżna fl-UE għaliex mir-rapport li għamlu - dan kien it-22 rapport li għamlet u ma ppublikatx il-21 rapport ieħor li saru fuq l-EU ukoll u li huma ħasbu li se jirnexxilhom jaħbu - irriżulta li s- sħubija ta' Malta fl-UE tkun ta' żvantaġġ kbir għall-ħaddiema Maltin għaliex qalet li ma tistax tkun favur ta' xi ħaġa li se tkun ta' dettriment għall-ħaddiema.

Dik kienet il-pożizzjoni uffiċjali tal-GWU.

Il-gvern Malti jagħti lill-GWU, lill-UĦM u lil xi organizazzjonijiet oħra s- somma ta' Lm50,000 fis-sena sabiex dawn ikunu jistgħu jagħmlu l-istudji u r-rapporti sabiex isiru aktar knowledgeable dwar l-implikazzjonijiet ta' sħubija ta' pajjiżna fl-UE pero` sfortunatament l-istand li ħadu ż-żewġ unions kienu ferm differenti minn xulxin.

Filwaqt li l-UĦM ippubblikat ir- rapporti kollha li ikkummissjonat, il-GWU m'għamlitx hekk u ma ppubblikatx il-21 rapport li hi stess ikkummissjonat.

Fortunatament għall-poplu, ftit tal-ġranet ilu sirna nafu x'kien fihom dawn il-21 rapport.

Jien illum se nsemmi tnejn biss minnhom – dak fuq l-SMEs u dak fuq il-politika soċjali ta' l-UE - għax il-ħin ma jippermettilix li nsemmihom kollha.

Dawn huma rapporti li jieħdu stand favorevoli fuq l-UE u ġew moħbija lill-membri ta' din l-union sabiex l-istess membri jiġi mogħtija rapport negattiv sabiex jieħdu stand negattiv fuq is-sħubija ta' Malta fl-UE.

Sur President, ħalli mmur lura għal April 1967, era kompletament differenti miż-żmien tal-lum fejn kien hawn il-gwerra bierda u fejn Malta kienet għadha kemm titwieled bħala pajjiż indipendenti.

Dak iż-żmien, il-GWU għamlet rapport imsejjaħ "Memorandum on Malta's possible participation in the European Economic Community or the European Free Trade Area".

Jien m'iniex se nidħol fid-dettall ta' x'hemm f'dan ir-rapport għaliex ħafna minnu jikkonċentra fuq xi tfisser l-EEC u xi tfisser l-EFTA pero` se nikkwota paragrafu interessanti fejn il-GWU qed tagħmilha ċara x'kienet il- pożizzjoni tagħha fuq dak l-argument dak iż-żmien:

"The union is of the view that if Malta is associated with any other country or a group of countries with better standards and conditions of work than ours, it becomes easier to improve the standards in Malta.".

Aktar 'il quddiem imbagħad insibu hekk:

"The GWU firmly believes that it is absolutely essential for Malta to join a bigger market.

By joining any one of the two large European market blocs, our industries, at least the efficient ones, will have a better chance to increase their exports and expand their activity to meet the demand of a much larger market.

Furthermore, such an association can also serve as a market attraction for more capital investments, both local and foreign, which will increase the level of economic activity in Malta.".

Mela jekk dan il-kliem kien rilevanti fl-1967, kemm hu aktar rilevanti għar- realta` tal-lum!

Jekk fl-1967, il-GWU kellha l-opinjoni li jekk Malta tissieħeb ma' dawn il-blokki ta' pajjiżi - fosthom l-EEC li llum hija l-UE – li għandhom standards u kundizzjonijiet ta' xogħol ferm aħjar minn ta' Malta, dan se jkun ifisser li l-istandards u l-kundizzjonijiet ta' xogħol tagħna se jitjiebu, kemm aktar għandu japplika dan għal-lum!

Dan ir- rapport, li hu quite relevant anke għal-lum, qal hekk:

"An immediate advantage which Malta may find useful is the abolition of obstacles to the free movement of workers.".

Jiġifieri fl-1967, il-GWU kienet rat il-liberta` tal-moviment tal-ħaddiema bħala vantaġġ għall-ħaddiem Malti.

U r-rapport ikompli jgħid hekk:

"Another important advantage which our workers will welcome is that as the Treaty of Rome makes provisions for the harmonisation of working conditions and social security, as soon as Malta reaches an agreement with the six, the Maltese workers will know that the future prospects of improving their working conditions are bright.

Another important advantage may be that with the foreknowledge that in some future date our industries will have to meet harder competition, our industrialists will have a stronger incentive to ensure that they have an efficient industry.".

Illum il-GWU qed tuża dan il-punt bil-maqlub u qed tgħid li dan hu ta' żvantaġġ!

Fil-konklużjoni ta' dan ir-rapport ingħad li:

"The worst possible thing that could happen to Malta is to be isolated.".

Mela dan kien rapport li tkellem kontra l-iżolament ta' pajjiżna.

Dan ir- rapport se npoġġih fuq il-Mejda tal-Kamra aktar tard u se ngħaddi biex nitkellem fuq rapport differenti li tħejja f'Novembru ta' l-1999 mill- Professur Godfrey Baldacchino dwar il-politika soċjali ta' l-UE.

Dan ir- rapport jibda hekk:

'It-tkattir tax-xogħol produttiv, titjib fil-kundizzjonijiet ta' l-impjieg, oppurtunitajiet indaqs għall-ħaddiema kollha u djalogu rispettat bejn min jaħdem u min iħaddem - dawn huma l-erba' prinċipji li jiffurmaw il-pern tal- politika soċjali attwali ta' l-Unjoni Ewropea.".

U jien nistaqsi: Liema union qatt tista' qatt tkun kontra dawn l-erba' prinċipji?

Sur President, l-ebda union serja ma tista' qatt tkun kontra dawn il-prinċipji imma minkejja dan, dan ir-rapport inżamm mistur.

Għandna f'idejna dawn il-21 rapport li l-GWU ippruvat taħbi u hija tal-mistħija li l-akbar union f'pajjiżna li tant tiftaħar li hi l-paladin ta' l-interessi tal-ħaddiema - u jekk veru huwa hekk sewwa tagħmel li taqbeż għall- interessi tal-ħaddiema imma m'għandhiex tħalli li tintuża minn xi ħadd fi ħdan il-MLP għall-skopijiet purament partiġġjani – taħbi rapporti bħal dawn.

Jiena m'għandi xejn kontra l-GWU anzi naf li ħafna mill-uffiċjali tagħha – li sirt nafhom f'dawn l-aħħar snin – huma nies serji u nemmen li għandhom għal qalbhom il-ġid tal-ħaddiem Malti.

Imma sfortunatament mhux kollha huma hekk; hemm uħud minnhom – nispeta li mhux il-maġġoranza – li ħafna drabi jinqdew bil-union għal skopijiet partiġġjani.

Huwa ħażin ħafna li union tgħid li qed tmexxi l-ħaddiema u suppost iżżommhom informati fuq l-affarijiet li jikkonċernaw lilhom ħalli jieħdu deċiżjoni ġusta imma minflok, din taħbi din l-informazzjoni.

Il-GWU hija accountable lejn il-membri tagħha u anke lejn it-taxpayers.

Kemm jistona l- kliem tal-union fejn qalet li m'hijiex kontra r-referendum sakemm il-poplu jkun informat!

Min ġej jgħallem lilna fuq kif ninformaw lill-poplu?

L- istess union li ħbiet 21 rapport li kellhom iwasslu għal deċiżjoni ta' iva lejn sħubija?

Ir-rapport fuq il-politika soċjali ta' l-UE jidħol f'dettall kbir u m'għandu xejn ħlief kliem ta' tifħir għal din il-politika.

Hemm imsemmijin il-fond soċjali Ewropej, il-politika favur l-impjiegi, is-sigurta` soċjali għall-ħaddiema immigranti, is-saħħa u s-sigurta` fuq il-post tax-xogħol, id-djalogu soċjali, li jkun hemm informazzjoni u konsultazzjoni mal- ħaddiema, id-drittijiet indaqs għal nisa u rġiel u anke jitkellem fuq l- anzjani, dawk b'diżabilita` u persuni esklużi.

Ir-rapport isemmi l-European Social Fund u jgħid x'inhuma l-għanijiet ta' dan il-fond u cioe` sabiex ikun hawn aktar għaqda bejn iċ-ċittadini u aktar opportunita` ta' xogħol.

Dan ir-rapport qed jgħid li l-fond soċjali Ewropew hu favur it-tkattir tax-xogħol u hemm flus kbar available sabiex pajjiż membru ta' l-UE jkun jista' jagħmel użu minnhom sabiex jitkattar ix-xogħol.

Dan ir-rapport isemmi ħafna direttivi li fost oħrajn jolqtu t-trattament indaqs bejn l-irġiel u n-nisa, is-saħħa u s-sigurta`, il-liġijiet tax- xogħol, il-council directives fuq kif ikun hemm ħaddiem informat u kkonsultat, il-collective redundancies u l-mod kif l-EU tipproteġi l- ħaddiema meta jkun hemm dawn ir-redundancies.

Ovvjament hawnhekk ma nistax nidħol fid-dettall ta' dan ir-rapport għax m'għandix ħin biżżejjed pero` se naqra l-konklużjoni li hi interessanti ħafna:

"Minn dak li joħroġ mill-iscreening ta' dan il-kapitlu ta' l-acquis communautaire, jidher li union bħall-GWU għandha

Tassigura li l-provvedimenti kollha favur il-politika soċjali ta' l- Unjoni Ewropeja jidħlu tassew fis-seħħ u jiġu mplimentati f'pajjiżna għall-benefiċċju tal-ħadiema kollha.

Tħeġġeġ għat-tħaddim tal-Fond Soċjali Ewropew fl-immodernizzar u żvilupp ta' oqsma ndustrijali batuti, bħalma hi l-Kottonera, u għat- tagħlim u taħriġ lil żgħażagħ u persuni li ilhom jirreġistraw għax- xogħol"

Dawn huma l-konvinzjonijiet ta' rapport - li 'l quddiem nixtieq inpoġġi fuq il-Mejda tal-Kamra – li bażikament qal lill-GWU li m'hemm xejn x'titlef u hemm ħafna x'tirbaħ bi sħubija.

Il-ħaddiem Malti se jagħmel a quantum leap ahead f'dak li hu t-tħaris tad-dinjita` tiegħu.

Ħalli ngħaddi issa biex nikkwota minn rapport ieħor li sar f'Jannar 2000 minn Gordon Cordina dwar l- effett tas-sħubija fl-UE fir-rigward ta' l-SMEs.

Dan ir-rapport li huwa ferm interessanti u dettaljat jgħid hekk:

"The main platform for EU action in this area is the multi-annual programme on SMEs which seeks to promote a policy which is SME- friendly.

The third programme terminates at the end of 2000 and has a financial budget of Euro127 million.".

Dan jgħid x'inhuma l-għanijiet ta' dan il-multi-annual programme ta' l- Unjoni Ewropea fejn fost oħrajn hemm:

To simplify and improve the administrative and regulatory business environment.

To improve the financial environment for enterprises.".

Mela l-GWU ma tistax tgħid li ma kenitx taf.

Kieku ma kenitx taf, setgħet tiġi b'xi mod skużata, pero` meta din taf u tipprova taħbi dak li taf, dik tissejjaħ diżonesta` intellettwali u politika.

Il-GWU taf x'inhi l-politika ta' l-UE dwar l-SMEs u ma ninsewx li 99% tal-kummerċ f'pajjiżna huwa kompost mill-SMEs – li tirriferi għal industriji li jħaddmu anqas minn 50 ruħ – u tliet kwarti minnhom iħaddmu anqas minn 10 persuni.

Mela l-GWU taf li l-UE tirrikonoxxi li 99% ta' l-intrapriżi Maltin huma SMEs u għalhekk hemm l-għajnuna għalihom available jekk nidħlu fl-UE, liema għajnuna tissemma f'dan ir-rapport u jingħad hekk:

"The EU has launched a number of programmes and business support measures with two objectives -

1) Providing information and contacts to help SMEs reach out beyond the domestic markets;

2) Improve the access to finance of SMEs.".

Ir-rapport jgħid ċar u tond lill-GWU li l-UE hi favur li jkun hemm aktar aċċess għall-finanzjament ta' l-SMEs u li hija favur li jkun hemm aktar titjib u faċilitazzjoni fil-kuntatti ta' l-SMEs sabiex dawn ikunu jistgħu jikkompetu fi swieq ġodda u fil-fatt ir-rapport ikompli jgħid li:

"SMEs are being assisted financially through the structural funds, the research and technological development programmes, the vocational training programmes, the European Investment Bank, the European Investment Fund and the programmes for international co-operation.".

Hawnhekk insibu ħemel inizjattivi u għajnuna f'termini ta' flus.

Dawn huma affarijiet konkreti; huma flus li l-SMEs jistgħu jibbenefikaw minnhom bi dritt ladarba pajjiżhom ikun membru ta' l-UE.

Imbagħad ir-rapport ikompli jgħid:

"Community appropriation from the structural funds in respect of SMEs doubled between the periods 1989-1993 and 1994-1999.".

Dan qed jgħid li l-fondi strutturali allokati għall-SMEs irduppjaw matul dawn l-aħħar ftit snin imma minn dan kollu li semmejt, il-membri tal-GWU li jaħdmu fl-SMEs – bħal mastrudaxxi, mechanics u panel beaters – baqgħu fid- dlam u ma jafu xejn għax l-GWU għażlet li taħbi dawn ir-rapporti.

L-istess rapport ikompli jgħid hekk:

"Most Maltese firms qualify as SMEs under the single definition adopted by the commission.

A significant number would even qualify as micro-enterprises.

SMEs in Malta generally face the same problems as those of their European counterparts.".

Mela kemm l-SMEs Maltin kif wkoll dawk Ewropej għandhom problemi in komuni imma jekk nidħlu fl-UE, l-SMEs Maltin ikollhom l-istess għajnuna bħal dik li għandhom l-Ewropej u jkunu jistgħu jikkompetu aħjar.

Ir-rapport imbagħad ikompli jgħid li:

"Most Maltese SMEs focus on the domestic market.

They have a limited access to financial resources.".

- jiġifieri bi sħubija din il-limitazzjoni tkun imnaqsa -

"It is debatable whether Maltese SMEs will be able to face these challenges on their own.".

Għalhekk, dawn l-SMEs iridu l-għajnuna.

Forsi hawnhekk ikun hawn min jgħidli li biex tagħtihom l-għajnuna m'hemmx għalfejn nissieħbu.

Veru li m'hemmx għalfejn nissieħbu imma jekk ma nissieħbux, il-flus joħroġhom il- gvern mit-taxxi tal-poplu.

Sur President, imbagħad ir-rapport jispiċċa jgħid hekk:

"With entry into the EU, Malta will gain access to the financial part of the SMEs related acquis.

Maltese firms will be able to tap EU financial markets and in particular apply for assistance under regional and social funds.".

Pero` l-GWU ma riditx tgħarraf b'dan lill-eluf ta' ħaddiema membri tagħha li jaħdmu fl-SMEs.

Biex nagħlaq, Sur President, insemmi ftit il-kwestjoni ta' l-Isvizzera fil- Mediterran u xtaqt li nfakkar ftit lin-nies li f'Marzu tas-sena l-oħra, il- partit Soċjalista Svizzeru ħareġ rapport bl-isem Political Programme of the Swiss Socialists fejn intqal li hija r-rieda tagħhom li jinvolvu lilhom nnfushom fil-ħidma lejn l-Ewropa kif qed tiżviluppa u li l-Isvizzera għandha tissieħeb fiha mill-aktar fis possibbli.

Dan ir-rapport ikompli jgħid li l-ewwel proġett li għandhom hu li jaħdmu bis-sħiħ biex jiksbu sħubija fil-qalba ta' l-istituzzjonijiet Ewropej mill-aktar fis possibbli.

Għalaqt b'din in-nota, Sur President, biex nuri kemm huwa żbaljat min jaħseb li huwa tajjeb għal Malta li tgħix in splendid isolation.

Dawk li jgħidu hekk huma l-prophets of doom għaliex il-fatti juru li aktar ma nersqu viċin l-għeluq tal-kapitli li aħna qegħdin ninnegozjaw, aktar qed jirriżultaw profeti foloz.

U profeti foloz m'humiex kredibbli u ma tistax toqgħod fuqhom.

Il-politika ta' ħabi ta' rapporti importanti bħal din li semmejt hija politika li tmur kontra d-diċenza, l-onesta` u s-serjeta`.

Jiena m'għandi xejn kontra l-GWU - kif diġa` għedt għandi ħafna ħbieb tiegħi li huma membri u uffiċjali tagħha - pero` nħoss li huwa d-dmir tiegħi li dak li hu ħażin, ngħid li hu ħażin.

Il-Maltin kollha għandhom ikunu jafu x'fihom dawn ir-rapporti li l-GWU ħbiet u wara l-vaganzi tas- sajf se nkomplu niżvelaw x'fihom dawn ir-rapporti u nqegħeduhom ukoll fuq il-mejda tal-Kamra sabiex il-poplu kollu jkollu aċċess għalihom.

Sur President, qabel nagħlaq xtaqt nitlob il-permess tal-Kamra sabiex inqiegħed fuq il-Mejda tal-Kamra xi dokumenti li rriferejt għalihom aktar kmieni fid-diskors tiegħi.

THE DEPUTY SPEAKER: Hawn permess?

(Onor. Membri: Iva)

Il-permess ingħata.

ONOR.

JASON AZZOPARDI: Sur President, inqiegħed fuq il-mejda tal-Kamra:

Kopja ta' discussion paper għall-GWU datat Jannar 2000 intitolata "The Effects of EU Membership on the Maltese Worker arising out of the EU Small and Medium-Sized Enterprises Policy";

Kopja ta' rapport imħejji fuq talba tal-GWU datat Novembru 1999 dwar il-Politika Soċjali ta' l-UE; u

Kopja ta' memorandum tal-GWU dwar il-possibbilta` li Malta tieħu sehem fl-European Economic Community (EEC) jew l-European Free Trade Ares (EFTA) imħejji f'April 1967.

THE DEPUTY SPEAKER: Grazzi.

Sar il-ħin.

Il-Kamra hi aġġornata għal nhar it- Tnejn, 16 ta' Settembru, 2002 fid-9:00 a.m. b'aġenda li tiġi komunikata aktar tard.

Fl-9:50 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI IMWIEĠBA BIL-MIKTUB

BAĦRIJA - TRIQ PRINĊIPALI – XOGĦLIJIET

L-ONOR.

NOEL FARRUGIA staqsa lill-Ministru għat-Trasport u Komunikazzjoni: Jista' l-Ministru jgħid meta se tingħata t-tarmac it-triq prinċipali tal-Baħrija?

Din is-sena jew d-dieħla?

Kemm hija ċ-ċifra ta' flus ivvutata għall-għoti tat-tarmac tat-triq prinċipali tal-Baħrija?

ONOR.

ĊENSU GALEA: Jien infurmat li qabel it-triq prinċipali tal-Baħrija tiġi reconstructed hemm programm estensiv ta' toroq bi prijoritajiet akbar li jrid isir xogħol fuqhom fis-snin li ġejjin.

Madanakollu minħabba l-ħsara li fiha din it-triq, id-direttorat għat-toroq se jkollu jagħmel xogħol biex din il-ħsara titranġa.

Id-direttorat stabbilixxa li biex il-patching tal-potholes f'din it-triq isir, l-ispiża kienet taqbeż Lm80,000 u peress li nstab li jkun irħas li jingħata carpet ta' tarmac fit-triq minflok, ħarġet sejħa għall-offerti sabiex dan il-carpet ikun jista' jsir.

UE – KWOTI U TARIFFI

L-ONOR.

NOEL FARRUGIA staqsa lill-Ministru għall-Agrikoltura u Sajd: Jista' l-Ministru jinfurmani bid-dettall li jiena tlabt f'mistoqsija 32740 u jpoġġi fuq il-Mejda tal-Kamra l-lista ta' 87 prodott ta' l-ikel li se jkunu suġġett ta' kwota u tariffa wara li Malta ssir membru ta' l-UE kif spjegat fit-tweġiba tiegħu fis-seduta 720?

ONOR.

NINU ZAMMIT: Nerġa' nissuġġerixxi lill-Onor.

Interpellant jirriferi għat-TARIC ta' l-Unjoni Ewropea, fejn isib l-informazzjoni kollha.

FINANZI PUBBLIĊI - PARAGUN

L-ONOR.

LEO BRINCAT staqsa lill-Ministru tal-Finanzi: Jista' l- Ministru jgħid kif jipparagunaw il-figuri tal-finanzi pubbliċi għall-ewwel ħames xhur tas-sena mal-projected figures tal-Ministeru tiegħu?

ONOR.

JOHN DALLI: Ngħarraf lill-Onor> Interpellant li dan il-paragun diġa` sar b'mod dettaljat ħafna, proprju bil-figuri Jannar/Mejju 2002 paragunati ma' l-istimi għas-sena kollha, kemm fil-gazzetta tal-gvern tat- 28 ta' Ġunju 2002 kif ukoll bil-kummentarju maħruġ mill-uffiċċju ta' l- istatistika, immedjatament wara.

Nerġa' insostni li dawn il-paraguni jistgħu jagħtu stampa ħażina billi d- dħul u l-ħruġ tal-gvern m'huwiex konsistenti xahar b'xahar u billi l-gvern għadu jikkontja fuq bażi ta' cash flow.

COLLECTIVE AGREEMENT

L-ONOR.

LEO BRINCAT staqsa lill-Ministru tal-Finanzi: Jista' l- Ministru jikkonferma li billi ma kien hemm l-ebda żidiet fil-pagi ikkontemplati fil-kontro-proposti li ntbagħtu lill-unions għall-ftehim kollettiv ta' tliet snin minn Jannar 2002, ifissirx li l-gvern qed jirrikorri għall-wage freeze li tant ikkritika fl-imgħoddi?

ONOR.

JOHN DALLI: Ngħarraf lill-Onor.

Interpellant li l-pożizzjoni tal- gvern dwar il-ftehim hu pubbliku u jafu kullħadd.

Wara ż-żidiet li ngħataw dan l-aħħar u li tant ġew kritikati mill-oppożizjoni, il-gvern isostni li m'hemmx lok għal żidiet f'dan il-collective agreement.

L-oppożizzjoni trid tiddeċiedi l-pożizjonji tagħha u ma tibqgħax tgħix fil- konfużjoni tal-popolariżmu, li tikkritika lill-gvern meta jagħti ż-żidiet u tikritika lill-gvern meta jgħid li mhux se jagħti żidiet.

SKEJJEL PRIMARJI TAL-GVERN - STUDENTI

L-ONOR.

EVARIST BARTOLO staqsa lill-Ministru ta' l-Edukazzjoni: Jista' l-Ministru jgħid kemm kellna tfal Maltin u Għawdxin jattendu l-aħħar sena tal-primarja fl-iskejjel tal-gvern fis-sena skolastika li għadha kemm intemmet?

ONOR.

LOUIS GALEA: Infurmat li n-numru ta' tfal Maltin u Għawdxin li kienu jattendu l-aħħar sena fl-iskejjel primarji ta' l-istat kien ta' 2238 tifel u 1930 tifla, għal total ta 4168 tifel u tifla.

SERVIZZ FARMAĊEWTIKU TAL-GVERN

L-ONOR.

EVARIST BARTOLO staqsa lill-Ministru tas-Saħħa: Jista' l- Ministru jinvestiga kif qed joħorġu boroż ta' mediċini mis-servizz farmaċewtiku tal-gvern u jitqassmu b'xejn?

X'inhi n-nefqa tal-gvern fuq mediċini pprovduti minn dan is-servizz kull xahar jekk tieħu l-medja tas- sena 2001?

ONOR.

LOUIS DEGUARA: Is-servizzi farmaċewtiċi tal-gvern iqassmu mediċini u tagħmir mediku lill-isptarijiet tal-gvern, health centres kif ukoll lil pazjenti speċifiċi.

Jista' l-Onor. jindika għal liema boroż ta' mediċini qiegħed jirriferi?

MIA

L-ONOR.

LEO BRINCAT staqsa lill-Ministru għas-Servizzi Ekonomiċi: Jista' l-Ministru jgħid jekk ġewx ingaġġati nies ma' l-MIA mindu tħabbar li kien intlaħaq ftehim ta' privatizzazzjoni parzjali mal-consortium li se jissieħeb mal-kumpannija?

Jekk iva, kemm ġew ingaġġati nies, f'liema gradi u kemm minnhom kienu fulltime u/jew part-time?

ONOR.

JOSEF BONNICI: Ninsab infurmat li mis-27 ta' April 2002, data li fiha tħabbar li kien intlaħaq ftehim ta' privatizzazzjoni parzjali mal- consortium li se jissieħeb mal-kumpannija MIA ġew impjegati fuq bażi fulltime żewġ technicians, żewġ customer service assistants, skrivan u ħames apprentisti.

SLIEMA – EXILES - TINDIF

L-ONOR.

JOSEPH CUSCHIERI staqsa lill-Ministru ta' l-Intern u l- Ambjent: Jista' l-Ministru jieħu l-passi kollha meħtieġa biex isir it- tindif meħtieġ fl-Exiles (fl-inħawi tal-kamra tas-sajjieda) peress li hemm numru ta' postijiet maħmuġa speċjalment bi fdalijiet ta' xogħol ta' kostruzzjoni li sar riċentament?

ONOR.

TONIO BORG: Nitlob lill-Onor.

Interpellant biex jirreferi din il- mistoqsija lill-ministru konċernat.

USS ROOSEVELT – SIĠURTA`

L-ONOR.

JOSEPH CUSCHIERI staqsa lill-Prim Ministru: Jista' l-Prim Ministru jgħid x'inhi r-raġuni li għar-riċeviment li sar nhar l-4 ta' Lulju 2002 fuq il-bastiment tal-gwerra Amerikan kien hemm siġurta` fil-port magħmula minn tliet patrol boats u 2 rubber dingies u għall-inċidenti li kellhom dan l-aħħar numru ta' sajjieda ma kienx hemm servizz bħal dan ta' sigurta`?

ONOR.

EDDIE FENECH ADAMI: Jien infurmat li fid-data msemmija kien hemm rapporti diversi fl-istampa internazzjonali dwar il-possibilità ta' attakki terroristici kontra interessi ta' l-Istati Uniti madwar id-dinja.

Minħabba f'hekk, minbarra l-prekawzjonijiet li jieħdu s-soltu l-forzi rmati matul zjarat f'Malta minn bastimenti tal-gwerra, s-sigurta` ma' l-USS Roosevelt żdiedet matul il-ħin tar-riċeviment li sar abbord.

Fic-cirkostanzi dan kien neċessarju għall-ġid ta' kulħadd.

Dwar it-tieni parti tal-mistoqsija, jien infurmat li l-forzi armati wettqu sorveljanza regolari mill-ajru matul l-istaġun tat-tonn u li kull meta kien rrappurtat lilhom li kienu seħħew xi inċidenti, mill-ewwel bagħtu ajruplan fuq il-post biex jinvestiga u jirraporta.

TWAQQIF TA' XOGĦOL

L-ONOR.

JOSEPH CUSCHIERI staqsa lill-Ministru tat-Turiżmu: Jista' l- Ministru jgħid kif fil-kuntest tal-policy nforzata mid-dipartiment tat- turiżmu li mill-1 ta' Lulju ma' jsirx xogħol jew jieqaf xogħol ta' kostruzzjoni f'inħawi u zoni turistiċi, għadu kif inbeda xogħol ta' kostruzzjoni (twaqqiegħ) fi Qui-Si-Sana fuq l-ex-stabbiliment Pipers?

ONOR.

MICHAEL REFALO: Ninforma lill-Onor.

Interpellant li l-policy tal- gvern ma tkoprix bini tal-privat.

SAN ĠWANN – HOUSING ESTATE

L-ONOR.

LEO BRINCAT staqsa lill-Ministru ta' l-Intern u l-Ambjent: Jista' l-Ministru jirrispondi l-mistoqsija parlamentari 34836 li originarjament saret lil Viċi Prim Ministru u li issa ġiet riferuta lilu u jgħid x'inhi r-raġuni li l-familja li d-dettalji dwarha qed jintbagħtu under separate cover għadha ma ġietx mitluba tgħid jekk tridx taqleb iċ- ċens tad-dar tagħha fil-housing estate ta' San Ġwann għal wieħed perpetwu kif ġew mistoqsija residenti oħrajn fl-istess parti ta' l-estate?

ONOR.

TONIO BORG: Ninsab infurmat li t-taqsima proprjeta` tal-gvern, filwaqt li tikkunsidra kull talba li tirċievi biex ċens temporanju jinqaleb għal wieħed perpetwu, ma tibgħatx għan-nies minn jeddha.

Fil-fatt il- każijiet li kien hemm fil-housing estate f'San Ġwann fejn iċ-ċens inqaleb għal wieħed perpetwu kienu saru wara talba bil-miktub miċ-ċenswalisti rispettivi.

Fil-każ tar-resident li qed jirreferi għalih l-Onor.

Interpellant jidher li dan qatt ma għamel talba fir-rigward u għalhekk, jekk dan ir-resident huwa interessat li jagħmel hekk, huwa għandu jikteb lit-taqsima proprjeta` tal-gvern.

SAN PAWL IL-BAĦAR - FUNTANA

L-ONOR.

EVARIST BARTOLO staqsa lill-Ministru għar-Riżorsi u l- Infrastruttura: Jista' l-Ministru jgħid jistax id-dipartiment tal-kunsilli lokali jinvestiga x'ġara mill-funtana li kienet tpoġġiet fil-baħar ta' Buġibba mill-kunsill lokali ta' San Pawl il-Baħar u jingħad li kienet ġiet tiswa Lm34,000?

ONOR.

FRANCIS ZAMMIT DIMECH: Ninsab infurmat li l-funtana li qiegħed jirreferi għaliha l-Onor.

Interpellant kienet inxtrat mill-ministeru għax- xogħlijiet pubbliċi u kostruzzjoni.

In-nefqa totali fuq ix-xiri u stallazzjoni tal-funtana kien jammonta għal madwar Lm56,776.

Din il-funtana sas-sajf l-ieħor kienet qed tintrama fix-xhur tas-sajf f'Buġibba b'arranġament ta' armar u manutenzjoni mal-kumpannija MDS (parti mill-WSC).

Dan l-arranġament kien qed jiswa lit-taqsima tax-xogħlijiet is- somma ta' Lm7,000 fis-sena.

Għaldaqstant ittieħdet deċiżjoni li għalissa din il-funtana ma tintramax aktar u bħalissa tinsab maħżuna f'imħażen tat- taqsima tax-xogħlijiet.

MARFA – SPIERI

L-ONOR.

EVARIST BARTOLO staqsa lill-Ministru għall-Agrikoltura u Sajd: B'riferenza għat-tweġiba għall-mistoqsija parlamentari 34729, meta huwa maħsub li tkun lesta l-ħidma biex tkun stabbilita l-kawża tan-nuqqas ta' ilma mhux tas-soltu fl-ispieri tal-Marfa?

ONOR.

NINU ZAMMIT: Il-ħidma għadha għaddejja sabiex tinstab il-kawża kif ukoll is-soluzzjoni għal din il-problema.

Pero` nerġa' nfakkar lill-Onor.

Interpellant li l-volum ta' ilma fl-aquifers ma jiddependix mid-dipartiment iżda huwa marbut ma' kemm tagħmel xita u ma' kemm isir ippumpjar ta' ilma mill-istess aquifers.

WIED TAL-MARFA – BOREHOLES

L-ONOR.

EVARIST BARTOLO staqsa lill-Ministru għar-Riżorsi u l- Infrastruttura: B'riferenza għat-tweġiba għall-mistoqsija parlamentari 34730 x'passi ttieħdu kontra l-boreholes bla permess f'qiegħ il-Wied tal- Marfa mill-operatur ta' lukanda?

ONOR.

FRANCIS ZAMMIT DIMECH: Nirreferi lill-Onor.

Interpellant għat- tweġiba li tajt għall-mistoqsija parlamentari 34730, fejn ġie kkonfermat li ħarġet enforcement notice lill-operatur fil-11 ta' Lulju.

PULIZIJA – INVESTIGAZZJONI

L-ONOR.

EVARIST BARTOLO staqsa lill-Ministru ta' l-Intern u l- Ambjent: B'riferenza għat-tweġiba għall-mistoqsija parlamentari 34732, jista' l-Ministru jgħid kemm ġew interrogati nies mill-pulizija dwar il-każ tal-velenu tal-ġrieden mat-tea bags?

X'jonqos biex tiġi konkluża l- investigazzjoni?

ONOR.

TONIO BORG: Ninsab infurmat li tul il-kors ta' din l- investigazzjoni il-pulizija tkellmet ma` mhux anqas minn 11-il persuna.

Dawn kollha taw ukoll ix-xhieda tagħhom fl-inkjesta maġisterjali, li l- proċess verbal dwarha għadu ma ġiex redatt.

TAX COMPLIANCE UNIT

L-ONOR.

LEO BRINCAT staqsa lill-Ministru tal-Finanzi: Jista' l- Ministru jikkonferma kategorikament li m'hemm ebda ksur tad-data protection act fil-mod li bih l-entitajiet li qed jiġbru t-tagħrif dwar it-taxpayers għat-tax compliance nit qed jagħmlu xogħolhom?

ONOR.

JOHN DALLI: Ngħarraf lill-Onor.

Interpellant li l-gvern għandu d- dmir u l-obbligu li jiġbor informazzjoni mingħand entitajiet skond il- liġijiet eżistenti tal-pajjiż u dan isir fl-interess pubbliku, u l-infurzar kontra l-evażjoni tat-taxxa hu fl-interess pubbliku.

Nista' nikkonferma kategorikament li l-gvern se jagħmel ħiltu kollha biex din il-liġi ma tinkisirx.

TAX COMPLIANCE UNIT - ĠBIR TA' INFORMAZZJONI

L-ONOR.

LEO BRINCAT staqsa lill-Ministru tal-Finanzi: Jista' l- Ministru jgħid liema huwa dawk l-entitajiet li bħalissa qed jipprovdu lit- tax compliance unit b'tagħrif sabiex jgħinuha tibni sistema ta' data warehousing fuq it-taxpayers Maltin u Għawdxin?

Hemm xi ħsieb li jiżdiedu inputs minn entitajiet oħrajn fil-ġejjieni qarib?

Jekk iva, liema huma dawn l-entitajiet u meta mistenni jsir?

ONOR.

JOHN DALLI: Ngħarraf lill-Onor.

Interpellant li t-tax compliance unit bħalissa qed tiġbor informazzjoni fuq taxpayers għas-sistema ta' data warehousing tagħha minn dawn l-entitajiet -

1) is-sistema tal-VAT,

2) is-sistema tad-dwana,

3) is-sistema VERA (reġistrazzjoni tal-vetturi),

4) ir-reġistru tal-kumpanniji ta' l-MFSC,

5) il-common database (reġistrazzjoni ċivili).

Għadu kif sar ftehim biex is-sistema tal-capital transfer duty (kuntratti ta' bejgħ ta' proprjeta`) u s-sistema tal-liċenzji tal-kummerċ (trading licences) ikunu ukoll parti mid-data warehouse li qed tiżviluppa it-TCU.

Dawn iż-żewġ sistemi se jkunu attivi fil-ġimgħat li ġejjin.

Huwa maħsub li fil-ġejjieni qarib informazzjoni minn entitjaiet oħra tkun inkluża ukoll fid-data warehouse.

Fost oħrajn dawn huma :

Is-sistema tad-DAS (informazzjoni fuq kuntratti tal-gvern) tad-dipartiment tat-teżor

Ir-reġistru tal-yachts u pleasure boats Is-sistema Eureka tar-reġistru pubbliku (reġistrazzjoni ta' bejgħ ta' proprjeta' u ipoteki)

Informazzjoni mill-awtorita' ta' l-ippjanar fuq applikazzjonijiet tal-bini.

BORDIJIET

L-ONOR.

CARMELO MIFSUD BONNICI staqsa lill-Ministru ta' l-Intern u l-Ambjent: Jista' l-Ministru jinforma lill-Kamra kemm-il bord hemm maħtur fid-diversi dipartimenti tiegħu u minn min huma komposti?

ONOR.

TONIO BORG: Ninsab infurmat li t-tagħrif mitlub mill-Onor.

Interpellant hu kif jidher fit-tabella li qed inpoġġi fuq il-Mejda tal- Kamra.

PRIĠUNIERI JISTENNEW APPELL

L-ONOR.

KARL CHIRCOP staqsa lill-Ministru ta' l-Intern u l-Ambjent: Jista' l-Ministru jgħid kemm hemm priġunieri fis-CCF li qed jistennew għall- appell fil-qrati?

Kemm ilhom jistennew?

ONOR.

TONIO BORG: Ninsab infurmat li d-Dipartiment tas-Servizzi Korrettivi ma jkollux din it-tip ta` informazzjoni peress li ħafna drabi l- priġunier ma javżax lid-dipartiment li l-avukat tiegħu jkun għamel l- appell.

FAĊILITA` KORRETTIVA TA' KORDIN – BINI TA' FENCE

L-ONOR.

KARL CHIRCOP staqsa lill-Ministru ta' l-Intern u l-Ambjent: Jista' l-Ministru jgħid kemm sewa l-aħħar proġett ta' twaqqif ta' fence ġdid fis-CCF?

Jista' l-Ministru jipprovdi irċevuti tal-ħlas li għadda lill- kuntrattur.

ONOR.

TONIO BORG: Il-proġett ta' twaqqif ta' fence ġdid fis-CCF sewa Lm88,141.82.

Dan ingħata b'kuntratt CT2030-2001 maħruġ mid-dipartiment tal- kuntratti.

Sakemm ma ningħatax raġuni għalfejn qed jintalbu l-irċevuti, ma nara l-ebda skop li dawn jitpoġġew fuq il-mejda tal-Kamra.

Informazzjoni dettaljata fuq l-infiq tal-gvern jingħata fir-rapport finanzjarju li t-teżor jippubblika kull sena.

FAĊILITA` KORRETTIVA TA' KORDIN - COMMON ROOM

L-ONOR.

KARL CHIRCOP staqsa lill-Ministru ta' l-Intern u l-Ambjent: Jista' l-Ministru jgħid x'sar mill-proġett ta' common room għall-priġunieri fis-CCF?

ONOR.

TONIO BORG: Ninsab infurmat li diġa` tlestiet u qiegħda tintuża l- common room ta' diviżjoni nru 1.

Minħabba impenji oħra li kienu jirrikjedu prijorita`, għalissa, ix-xogħol fuq il-common rooms l-oħra twaqqaf.

FAĊILITA` KORRETTIVA TA' KORDIN – SECURITY CAMERA

L-ONOR.

KARL CHIRCOP staqsa lill-Ministru ta' l-Intern u l-Ambjent: Jista' l-Ministru jgħid kemm sewa l-proġett ta' istallazzjoni ta' security camera fis-CCF?

Min ingħata t-tender?

Jistgħu jiġu provduti l-irċevuti li jikkorrespondu ma' din l-ispiża?

ONOR.

TONIO BORG: Il-proġett ta' istallazzjoni ta' security cameras fis- CCF sewa Lm47,020.94.

Din it-tender ingħata lil Dedicated Micros Ltd. (numru tal-kuntratt CT 356-94 li inħareġ mid-dipartiment tal-kuntratti).

FAĊILITA` KORRETTIVA TA' KORDIN – BDIL TA' KATNAZZI

L-ONOR.

KARL CHIRCOP staqsa lill-Ministru ta' l-Intern u l-Ambjent: Jista' l-Ministru jgħid kemm sewa t-tbiddil tal-padlocks taċ-ċelel fis-CCF?

Min ingħata t-tender ?

Jistgħu jiġi provduti l-irċevuti li jikkorrispondu ma' din l-ispiża?

ONOR.

TONIO BORG: Ninforma lill-Onor.

Interpellant li t-tagħrif dwar ix- xiri tal-katnazzi ingħata fit-tweġiba li jien tajt għal mistoqsija parlamentari 28900.

FAĊILITA` KORRETTIVA TA' KORDIN - UFFIĊJALI

L-ONOR.

KARL CHIRCOP staqsa lill-Ministru ta' l-Intern u l-Ambjent: Jista' l-Ministru jgħid kemm hemm uffiċjali assenjati mal-main gate tas-CCF bħalissa?

Min huma?

Kemm tellgħu sigħat overtime f'din l-aħħar sena, wieħed wieħed?

ONOR.

TONIO BORG: Ninsab infurmat li ta' kuljum ikun hemm żewġ uffiċjali assenjati mal-main gate.

Wieħed ikun xogħol b'overtime bejn is-sebgħa ta' filgħodu u s-sagħtejn ta' wara nofs in-nhar filwaqt li mis-sagħtejn ta' wara nofsinhar sad-disgħa ta' filgħaxija tiġi manned minn membru ta' l-ispecial response team li jkun xogħol tal-ġurnata.

Din is-sistema bdiet tintuża mit-28 ta' Frar 2002, u l-overtime neċessarju sar minn diversi uffiċjali li huma kompetenti u kapaċi għal dan ix-xogħol.

Infurmat li bejn it-28 ta' Frar 2002 u t-18 ta' Lulju 2002 in-numru ta' sigħat li ħadmu dawn l-uffiċjali individwalment kienu 184,130, 80, 74, 107, 89, 10, 20, 10, 49, 42, 80, 14, 63, 49, 21, 7 u 7.

Ma nħossx li l-ismijiet ta' dawn il-persuni għandom ikunu ppubblikati.

AFM - PROMOZZJONI

L-ONOR.

CARMELO ABELA staqsa lill-Prim Ministru: Jista' l-Prim Ministru jgħid x'inhi r-raġuni li l-persuna li d-dettalji tagħha qed jintbagħtu separatament, ma ngħatax il-promozzjoni u dan wara li l-każ ġie deċiż mill-Ombudsman favur il-persuna konċernata?

ONOR.

EDDIE FENECH ADAMI: Ninsab infurmat li l-mistoqsija hija bbażata fuq premessa mhux korretta fid-dettall.

Fil-fatt l-individwu msemmi mhux eliġibbli għall-promozzjoni anke skond l-istess parametri rakkmandati mill- Ombudsman.

Dan minbarra l-fatt li l-individwu konċernat kellu twissija uffiċjali b'riżultat li ma kienx eliġibbli għall-promozzjoni b'effett mill- 1 ta' Jannar 2001.

VILLAĠĠ TAS-SNAJJA'

L-ONOR.

CARMELO ABELA staqsa lill-Ministru għas-Servizzi Ekonomiċi: Jista' l-Ministru jgħid f'liema stadju waslu l-pjanijiet biex il-villaġġ tas-snajja' f'Ta' Qali jingħata dehra isbaħ u anke jinbena mill-ġdid?

ONOR.

JOSEF BONNICI: Bħalissa qed isiru l-aħħar preparamenti biex il- pjanti relattivi jintbagħtu għand l-awtorita' Maltija ta' l-ambjent u l- ippjanar għall-approvazzjoni.

PULIZIJA – LIĊENZJI TA' VETTURI

L-ONOR.

CARMELO ABELA staqsa lill-Ministru għat-Trasport u Komunikazzjoni: Jista' l-Ministru jgħid kemm fl-ewwel sitt xhur tas-sena kien hemm vetturi li ma ħallsux il-liċenzji tal-vetturi tagħhom?

Kontra kemm-il sid ittieħdet l-azzjoni mill-pulizija?

ONOR.

ĊENSU GALEA: Jien infurmat li matul l-ewwel sitt xhur ta' din is- sena kien hemm 6908 sid li ma ħallasx il-liċenzja tal-vettura tiegħu.

Ma ttieħdet ebda azzjoni mid-dipartiment kontra dawn is-sidien.

PULIZIJA – KORS GĦAL UFFIĊJALI KADETTI

L-ONOR.

CARMELO ABELA staqsa lill-Ministru ta' l-Intern u l- Ambjent: Jista' l-Ministru jgħid meta se jiftaħ kors ieħor għall-uffiċjali kadetti fil-korp tal-pulizija?

Meta hu maħsub li ssir sejħa għall- applikazzjonijiet?

F'korsijiet bħal dawn ikun hemm numru stabbilit dwar kemm ikunu membri tal-korp u kemm le?

ONOR.

TONIO BORG: Ninsab infurmat li bħalissa qed jintlaqgħu applikazzjonijiet għall-postijiet ta` spetturi fil-korp tal-pulizija ta` Malta.

Dan qed isir skond sejħa għal applikazzjonijiet li kienet ġiet pubblikata fil-gazzetta tal-gvern tal-25 ta' Ġunju 2002, u li fiha hemm il- kundizzjonijiet meħtieġa għal tali ingaġġ.

ĦLAS TA' OVERTIME

L-ONOR.

CARMELO ABELA staqsa lill-Ministru għar-Riżorsi u l- Infrastruttura: Jista' l-Ministru jgħid fl-ewwel sitt xhur tas-sena kemm tħallas overtime fid-dipartimenti li jaqgħu taħt id-dekasteru tiegħu?

Jista' jgħid minn meta bdew in-nofs ta' nhari fil-15 ta' Ġunju liema huma d- dipartimenti li qed jaħdmu bis-sahra?

ONOR.

FRANCIS ZAMMIT DIMECH: Ninsab infurmat li bejn l-1 ta' Jannar u t- 30 ta' Ġunju 2002, l-ammont imħallas f'overtime fid-dipartimenti li jaqgħu taħt il-Ministeru għar-Riżorsi u l-Infrastruttura kien ilaħħaq għal Lm322,223.

Skond l-approvazzjoni għal overtime li għandu l-uffiċċju tas-salarji, huma d-dipartimenti msemmija hawn taħt li xi wħud mill-ħaddiema tagħhom se jkunu qed jaħdmu bis-sahra b'effett minn meta bdew in-nofs ta' nhari:

Il-ministeru

Id-dipartiment tal-finanzi u amministrazzjoni

Id-dipartiment tas-servizzi ta' tisbieħ

Id-dipartiment tal-kostruzzjoni u manutenzjoni

Id-dipartiment tal-manifattura u servizzi

Id-dipartiment tal-bini u inġinerija

Id-dipartiment tad-drenaġġ

Id-dipartiment tal-bini, kostruzzjoni u industrija

Id-dipartiment tal-kunsill konsultattiv tal-bini u industrija

Peress li d-dipartiment għall-immaniġjar ta' l-iskart u implimentazzjoni ta' l-istrateġija m'għandux nofs ta' nhari u l-ħaddiema jaħdmu sitt ijiem fil-ġimgħa, l-overtime baqa' jsir skond l-esiġenza.

TOROQ PRINĊIPALI - XOGĦLIJIET

L-ONOR.

CARMELO ABELA staqsa lill-Ministru għat-Trasport u Komunikazzjoni: Jista' l-Ministru jgħid għaliex ma jsirx pjan biex meta jinqalgħu toroq importanti jsir xogħol anke matul il-lejl?

Japprezza l- Ministru li l-konfużjoni u d-dewmien li qed ikun hemm kuljum fit-triq prinċipali li minn Burmarrad tieħu għall-Mosta u t-triq li tagħti mis- Salina għan-Naxxar, qed ikunu ta' inkonvenjent kbir?

Meta suppost li tlestew dawn it-triqat u meta fil-fatt se jitlestew?

Kemm se tqum kull waħda minnhom?

Hemm xi differenza mill-istima oriġinali u kemm fil-fatt se tiswa kull waħda?

ONOR.

ĊENSU GALEA: Jien infurmat li t-toroq imsemmija mill-Onor.

Interpellant huma maħsuba li jitlestew sa l-aħħar ta' din is-sena.

Ix-xogħol kellu jieħu 52 ġimgħa biex jitlesta u kien inbeda bejn Mejju u Ġunju tas-sena l-oħra.

It-triq mis-Salina għan-Naxxar hi stmata li tiġi tiswa Lm1.69 miljun filwaqt li dik minn Burmarrad għall-Mosta hi stmata li tiġi tiswa Lm1.64 miljun.

Iż-żieda prevista fuq l-istima oriġinali ta' l- ewwel triq hija ta' Lm280,000, filwaqt li dik tat-tieni triq hija ta' Lm300,000.

Fiż-żewġ każijiet iż-żidiet qed jirriżultaw minħabba l-ħtieġa li jiġi nkorporat service duct fiż-żewġ toroq, biex 'il quddiem is- servizzi jkunu jistgħu jgħaddu mill-ġenb tat-triq.

Il-ministeru u d-direttorat għat-toroq huma ta' l-istess fehma ta' l-Onor.

Interpellant, li meta jinqalgħu toroq importanti, ix-xogħol ikompli għaddej ukoll matul il-lejl.

Sfortunatament peress li n-numru ta' ħaddiema li lesti li jaħdmu fis-settur huwa limitat il-kuntratturi ma jsibux biżżejjed impjegati biex iħaddmu s-sistema ta' shifts li jirrikjedi dan it-tip ta' pjan.